polyglot-tagger/wikipedia-language-snippets-filtered huggingface dataset:
ಓಡ್,ಒಡ್ಡ/ವಡ್ಡ,ಒಡ್ಡರು/ವಡ್ಡರು, ಒಡ್ಡರ್/ವಡ್ಡರ್, ಒಡೆಯರ್/ವೊಡೆಯರ್ ಓಡ್_ರಜಪೂತ್ ,ಒಡೆಯರಾಜುಲು/ವಡ್ಡೆರಾಜು ,ರಾಜ್_ವಡ್ಡರ್, ವಿಶ್ವಶಿಲ್ಪಿ/ಲೋಕಶಿಲ್ಪಿ, ಈ ಮೊದಲಾದ ಹೆಸರುಗಳಿಂದ ಗುರುತಿಸಲ್ಪಡುವ ಈ ಜನಾಂಗವು ಓಡ್ರ/ಒಡಿಸ್ಸಾ ಮೂಲದಿಂದ ಬಂದಿದ್ದಾರೆ . ನಾಮಬಲದಿಂದಾಗಿ ಇವರ ಆರಂಭಿಕ ನೆಲೆ ಒಡಿಸ್ಸಾ ರಾಜ್ಯವಾಗಿದೆ. ಶಾಬ್ದಿಕ ಅರ್ಥದ ಜಾಡನ್ನು ಹಿಡಿದು ಹೊರಟರೆ ಕಿಟಲ್ ಕೋಶದ ಪ್ರಕಾರ ಒಡ್ಡೆವಾಣು ಎಂದರೆ ಕೆರೆಕೊರೆಯುವ ಆಳುಗಳೆಂದು ಅರ್ಥ ಪುಷ್ಪಿ ನೀಡಲಾಗಿದೆ. ವಡ್ಡ/ಭೋವಿ/ಬೋವ್ಹಿ ಎಂಬ ಶಬ್ದವು ಇತ್ತೀಚಿನದಾಗಿದೆ. ಸರ್ಕಾರದ ಸವಲತ್ತುಗಳನ್ನು ಪಡೆಯಲು ಒಡ್ಡರ ವಿವಿಧ ವರ್ಗಗಳು ಸೇರಿಕೊಂಡು ವಡ್ಡರು ಎಂಬ ನಾಮವನ್ನಿರಿಸಿಕೊಂಡರೆಂದು ತಿಳಿದು ಬರುತ್ತದೆ. ವಡ್ಡರ ಪದದ ಅರ್ಥ ಬಂಡಿ ಹೊಡೆಯುವವ ಎಂದಾಗುತ್ತದೆ. ಇದುವೇ ’ವಡ್ಡರ ’ಯಾಗಿರಬಹುದು. ಒಡ್ಡುಗಳು ನಿರ್ಮಿಸುವುದರಿಂದ ಒಡ್ಡರು, ಬಂಡಿ ಹೊಡೆಯುವುದರಿಂದ ವಡ್ಡರ ಎಂಬ ಹೆಸರು ಬಂದಿದೆ. ಎಂದರೆ ತಪ್ಪಾಗದು. ಒಡ್ಡ ವನ್ನು ಬೈರಂಗಲೇರು ಭೋಜ, ಬೋಯೋ, ದುಂಡಿಕಲ್ಲೋರು, ಹಾಲೆ, ಹುಲ್ಲಕಂಚಿ, ಬೆಡಗು, ಜಂಗಲೆಪಟ್ಟೆ ಬರಸು, ಜರುಪಾ, ಕರವೆಜಾತಿ, ಉಪ್ಪು, ಉರು, ತೆಲುಗು, ಮಣ್ಣು, ಇತ್ಯಾದಿ ಹೆಸರುಗಳಿಂದ ಕರೆಯುತ್ತಾರೆ.
ಹಿಂದೂ ಪೌರಾಣಿಕ ಐತಿಹ್ಯದ ಪ್ರಕಾರ ಸೃಷ್ಟಿಕರ್ತ ಬ್ರಹ್ಮನು ಜಗತ್ತನ್ನು ಸೃಷ್ಟಿ ಮಾಡುವಾಗ ಐದು ಜನರ ಸಹಾಯ ಪಡೆದನಂತೆ ಆ ಐವರಲ್ಲಿ ಒಬ್ಬನು ಪಂಚರಂಗಿಣಿ ಒಡ್ಡರವನು. ಉಳಿದವರಲ್ಲಿ ಪಾಂಚಾಳ , ಕುಂಬಾರ, ಬಡಿತ ಮೊದಲಾದ ವರಿದ್ದರು. ಕೆಲವು ವಿದ್ವಾಂಸರು ಈ ಜನಾಂಗವನ್ನು ಮೊಹೆಂಜೊದಾರೋ ಸಂಸ್ಕೃತಿಯೊಂದಿಗೆ ತಳುಕು ಹಾಕುತ್ತ ಅಲ್ಲಿಯ ನಗರ, ಚರಂಡಿ ವ್ಯವಸ್ಥೆಯಲ್ಲಿ ಇವರ ಪಾತ್ರವಿದೆ ಎನ್ನುತ್ತಾರೆ. ಶಿಲಾಯುಗದ ಮಾನವನ ಬದುಕಿನಲ್ಲಿ ಆರಂಭವಾದ ಕಲ್ಲಿನ ಉಪಕರಣಗಳ ಬಳಕೆಯು ಕ್ರಮೇಣವಾಗಿ ವಾಸಿಸುವ ಮನೆ ಕಟ್ಟುವಿಕೆ ಹಾಗೂ ಹೊಟ್ಟೆಗೆ ಹಿಟ್ಟನ್ನು ತಯಾರಿಸಲು ಬೀಸುವ ಕಲ್ಲಿನ ನಿರ್ಮಾಣ ಮಾಡುವವರೆಗೆ ಮುಂದುವರೆಯಿತು. ಮಾನವ ಹಸಿವನ್ನು ನೀಗಿಸುವಲ್ಲಿ ಪ್ರಮುಖ ಪಾತ್ರವಹಿಸುವ ಹಿಟ್ಟಿನ ಹುಟ್ಟಿಗೆ ಕಾರಣವಾದ ಬೀಸುವ ಕಲ್ಲನ್ನು ಆವಿಷ್ಕರಿಸಿದ ಕೀರ್ತಿ ಒಡ್ಡರಿಗೆ ಸಲ್ಲುತ್ತದೆ. ವಿಶ್ವಕರ್ಮ ಪುರಾಣದಲ್ಲಿ ಒಡ್ಡರನ್ನು ಶಿಲ್ಪಿಗಳೆಂದು ಕರೆದಿದ್ದಾರೆ. ತೇತ್ರಾಯುಗದಲ್ಲಿ ಸೇತುಬಂಧದಲ್ಲಿ ಒಡ್ಡರ ಪಾತ್ರ ಪ್ರಮುಖವಾಗಿದೆ. ಸೇವಾ ಮನೋಧರ್ಮದ ಇವರು ರಾಮನಿಗೆ ಸಹಾಯ ನೀಡಿದ ಸಂದರ್ಭ ರಾಮಾಯಣದಲ್ಲಿದೆ. ನಳ-ನೀಳ ರು ವಿಶೇಷವಾದ ಕಲ್ಲನ್ನು ಕಂಡುಹಿಡಿದು ಸಮುದ್ರದಲ್ಲಿ ಲಂಕೆಯವರೆಗೆ ದಾರಿ ನಿರ್ಮಿಸಿದರೆಂದು ನಂಬಲಾಗಿದೆ.
ಈ ಜನಾಂಗದ ಪ್ರಾಚೀನತೆಯನ್ನು ತಿಳಿಸುವ ಹಲವಾರು ಉಲ್ಲೇಖಗಳು ಈ ಕೆಳಗಿನಂತಿವೆ. ಸಾಕ್ರೆಟೀಸನು ತನ್ನ ಜೀವನ ಚರಿತ್ರೆಯಲ್ಲಿ ಹೇಳಿಕೊಂಡಂತೆ, ಅವನ ತಂದೆ ಕಲ್ಲುಕುಟಿಗ ನಾಗಿದ್ದನು. ಸುತ್ತಿಗೆ ಹಾಗೂ ಚಾಣವನ್ನು ತನಗೆ ಕೊಟ್ಟಿದ್ದನೆಂದು ತಿಳಿಸಿದ್ದಾನೆ. ಜಗತ್ಪ್ರಸಿದ್ಧ ಕಲಾವಿದ ಮೈಕಲ್ ಎಂಜೆಲೋ ಬಾಲಕನಾಗಿದ್ದಾಗ ಅವನಿಗೆ ಒಡ್ಡರ ಮಹಿಳೆಯೋರ್ವಳು ಎದೆ ಹಾಲು ಕುಡಿಸಿದ್ದಳು. ಅದರ ಪ್ರೇರಣೆಯಿಂದಲೇ ತಾನು ವಿಶ್ವವಿಖ್ಯಾತ ಕಲಾವಿದನಾಗಲು ಸಾಧ್ಯವಾಯಿತು ಎಂದು ತನ್ನ ಆತ್ಮಚರಿತ್ರೆಯಲ್ಲಿ ಹೇಳಿಕೊಂಡಿದ್ದಾನೆ. ಗ್ರೀಕ್ ದೇಶದ ಪ್ರಾಚೀನ ಶಿಲ್ಪಕಲಾ ವೈಭವದ ಕರ್ತೃಗಳು ವಡ್ಡರೆಂಬುದು ಮೈಕೆಲ್ ಎಂಜಲೋನ ಹೇಳಿಕೆಯಿಂದ ಗ್ರಹಿಸಬಹುದಾಗಿದೆ. ಸದೃಢವಾದ ಗ್ರೀಕ್‍ನ ಕೋಟೆ, ಸುಂದರ ದೇವಾಲಯಗಳು ವಡ್ಡರು ನಿರ್ಮಿಸಿದ ಇತಿಹಾಸಕ್ಕೆ ಸಾಕ್ಷಿಯಾಗಿವೆ. ಲಂಡನ್ ನಗರದ ಲಂಡನ್ ಟವರ್, ಸೇತುವೆಗಳು, ಕಾಲುವೆಗಳು, ಒಳಚರಂಡಿಗಳು ಇತ್ಯಾದಿ ನಾಗರಿಕ ಸೌಲಭ್ಯಗಳನ್ನು ಆಶ್ಚರ್ಯಕರ ರೀತಿಯಲ್ಲಿ ನಿರ್ಮಿಸಿದವರು ವಡ್ಡರು. ಇವರ ಶಕ್ತಿ ಸಾಮರ್ಥ್ಯವನ್ನರಿತು ಮಹಮ್ಮದ ಘಜನಿ ಮತ್ತು ಮಹಮ್ಮದ ಘೋರಿ ಇಬ್ಬರೂ ೧೦೨೦ರಲ್ಲಿ ಭಾರತಕ್ಕೆ ಬಂದಿದ್ದಾಗ ೧೭೦೦ ಸಮರ್ಥ ವಡ್ಡರನ್ನು ತಮ್ಮೊಂದಿಗೆ ಕರೆದೊಯ್ದರೆಂದು ತಿಳಿದು ಬರುತ್ತದೆ.
ಒಡ್ಡ / ಬೋವಿ ಜನಾಂಗದ ಭಾಷೆ: ಈ ಜನರು ದಕ್ಷಿಣ ಭಾರತದ ಯಾವ ರಾಜ್ಯದಲ್ಲಿದ್ದರೂ ಸಾಮಾನ್ಯವಾಗಿ ತೆಲುಗು ಭಾಷೆಯನ್ನಾಡುತ್ತಾರೆ. ಶಿ‌ಷ್ಟ ತೆಲುಗು ಭಾಷೆಗಿಂತ ಭಿನ್ನವಾಗಿರುವ, ಆದರೆ ತೆಲುಗಿಗೆ ಹತ್ತಿರವಿರುವ ’ವಡಾರಿ’ ಭಾಷೆಯನ್ನು ಸಾಮಾನ್ಯವಾಗಿ ಬಳಸುತ್ತಾರೆ. ಉತ್ತರ ಭಾರತದಲ್ಲಿ ಆಯಾ ಪ್ರಾಂತೀಯ ಭಾಷೆಯನ್ನು ಬಳಸುತ್ತಾರೆಂದು ತಿಳಿದುಬರುತ್ತದೆ. ಆಂಧ್ರಪ್ರದೇಶ ಗೆಜೆಟಿಯರ್ ನ ಪ್ರಕಾರ ಅಲ್ಲಿಯ ಒಡ್ಡ ಜನರು ಆಡುವ ಭಾಷೆ ’ವಡಾರಿ’ ಎಂದು ಉಲ್ಲೇಖಿಸಲ್ಪಟ್ಟಿದೆ. ಕಾಲಕ್ರಮೇಣ ಈ ಭಾಷೆಯು ತೆಲುಗಿನಲ್ಲಿ ವಿಲೀನವಾಗಿದೆಯೆಂದು ತಿಳಿದು ಬರುತ್ತದೆ. ಈ ಜನರು ವಡಾರಿ ಭಾಷೆಯನ್ನಾಡಲು ಕಾರಣ ಇವರ ಮೂಲ ಸ್ಥಳವು ಓಡಿಸಾ, ಆಂದ್ರ, ಓಡ್ರಾ ಪ್ರದೇಶಗಳಾಗಿರುವುದೇ ಇರಬಹುದು. ಯಾವುದೇ ಒಂದು ಭಾಷೆಯು ಅಭಿವ್ಯಕ್ತಿ ಮಾಧ್ಯಮವಾಗಿ, ಸಂಪರ್ಕ ಸಾಧನವಾಗಿ ಮಹತ್ವ ಪಡೆಯುವುದರ ಜೊತೆಗೆ ಅದು ಆ ಭಾಷೆ ಮಾತನಾಡುವವರ ಚಿಂತನೆ, ನಂಬಿಕೆ, ಆಚರಣೆ, ಜೀವನದ ರೀತಿ-ನೀತಿ ದೃಷ್ಟಿಕೋನ ಮೊದಲಾದ ಅಂಶಗಳನ್ನು ಅವಲಂಬಿಸಿರುತ್ತದೆ. ಆಯಾ ಜನ ಸಂಸ್ಕೃತಿಯ ಅರಿವನ್ನು ಅರಹುವ ಭಾಷೆಯು ಅದನ್ನಾಡುವ ಜನರ ಬಾಹುಳ್ಯದ ಆಧಾರದ ಮೇಲೆ ನಿಂತಿರುತ್ತದೆ. ಬದುಕಿ ಬಾಳುತ್ತದೆ.
ಮುಗ್ಧತೆಯೊಂದಿಗೆ ಈ ಜನರಲ್ಲಿ ಎದ್ದು ಕಾಣುವ ಪ್ರಮುಖ ಗುಣವೆಂದರೆ ಪ್ರಾಮಾಣಿಕತೆ. ಇವರು ತೆರೆದ ಹೃದಯಿಗಳು. ತಮ್ಮ ಮಾಲೀಕರನ್ನು ಅತ್ಯಂತ ನಂಬುಗೆಯಿಂದ ಕಾಣುವರು. ಅದೆಷ್ಟು ಮುಗ್ಧರೆಂದರೆ ತಾವು ಮಾಡಿದ ಕೆಲಸ ಎಷ್ಟೆಂಬುದಾಗಲಿ, ಅದಕ್ಕೆ ಎಷ್ಟು ಪ್ರತಿಫಲ ಪಡೆಯಬೇಕೆಂಬುದಾಗಲಿ, ಇವರಿಗೆ ತಿಳಿಯದು. ಲೆಕ್ಕ ಮಾಡಲು ಬಾರದು. ಒಡೆಯರು ತಿಳಿದು ಕೊಟ್ಟಷ್ಟು ಪಡೆಯುವ ಸಹೃದಯರು. ಒಳ್ಳೆಯ ಸ್ವಭಾವ, ನೈತಿಕತೆ, ಇವುಗಳಿಂದಾಗಿ ಹೊಟ್ಟೆ ಪಾಡಿನ ದುಡಿಮೆಯನ್ನು ಪಡೆಯಬಲ್ಲವರು. ಅತ್ಯಲ್ಪ ಗಳಿಕೆಯಲ್ಲೂ ತೃಪ್ತಿ ಹೊಂದುವರು. ಸಹಕಾರ ಬಾಳ್ವೆ : ಈ ಜನರಲ್ಲಿ ಕೂಡಿ ಬಾಳುವ ಪ್ರವೃತ್ತಿಯಿದ್ದು, ಒಗ್ಗಟ್ಟು, ಸಾಮಾಜಿಕ ಜವಾಬ್ದಾರಿ ಹಾಗೂ ಸಹಕಾರ ಮನೋಭಾವವನ್ನು ಕಾಣಬಹುದಾಗಿದೆ. ದೈಹಿಕ ಪರಿಶ್ರಮಕ್ಕೆ ಹಿಂಜರಿಯದೆ, ದುಡಿಯುವ ಪ್ರವೃತ್ತಿಯು ಅವರ ಕಾರ್ಯದಕ್ಷತೆಯನ್ನು ಕಷ್ಟ ಸಹಿಷ್ಣುತೆಯನ್ನು ಪ್ರದರ್ಶಿಸುತ್ತದೆ. ಒಡ್ಡ ಪುರುಷರು ತಮ್ಮ ಹೆಂಡತಿ ಗರ್ಭಿಣಿ ಇರುವಾಗ ಕೆರೆ ಕೊರೆಯುವ ಅಥವಾ ಹಣ ಹೊರುವ ಕೆಲಸದಲ್ಲಿ ತೊಡಗುವುದಿಲ್ಲ.
ಭಾರತ ದೇಶದಲ್ಲಿ ಈ ಜನಾಂಗ ವಾಸಿಸುವ ರಾಜ್ಯಗಳೆಂದರೆ, ಓರಿಸ್ಸಾ, ಕರ್ನಾಟಕ, ತಮಿಳುನಾಡು, ಆಂಧ್ರಪ್ರದೇಶ, ಮಹಾರಾಷ್ಟ್ರ ಇತ್ಯಾದಿ. ಓರಿಸ್ಸಾದಲ್ಲಿ ಇವರಿಗೆ ಒಡ್ಡ ಅಥವಾ ಒಡ್ಡಿ ಎಂದು ಕರೆದರೆ, ತಮಿಳುನಾಡಿನಲ್ಲಿ ಬೋವಿಗಳೆಂದು ಗುರುತಿಸುತ್ತಾರೆ. ಆಂಧ್ರದಲ್ಲಿ ಒಡ್ಡಲು ಅಥವಾ ಒಡಿಯರಾಜು ಎನ್ನುತ್ತಾರೆ. ಮಹಾರಾಷ್ಟ್ರ ಮತ್ತು ಉತ್ತರಪ್ರದೇಶದಲ್ಲಿ ಮಸ್ತರಿ ಎಂತಲೂ ಕರ್ನಾಟಕದಲ್ಲಿ ಭೋವಿ/ವಡ್ಡರ ಎಂದೂ ಕರೆಯಲಾಗುತ್ತದೆ. ದೃಢಕಾಯವುಳ್ಳ ಈ ಜನಾಂಗದವರು ದಕ್ಷಿಣ ಭಾರತದ ಕೆಲವು ರಾಜ್ಯಗಳಲ್ಲಿ ಪ್ರಮುಖ ಪಟ್ಟಣಗಳಲ್ಲಿ ದೊಡ್ಡ ಹಳ್ಳಿಗಳಲ್ಲಿ ಇವರು ವಾಸವಾಗಿದ್ದಾರೆ.
ಕರ್ನಾಟಕದಲ್ಲಿ ಕೋಲಾರ-ಚಿಕ್ಕಬಳ್ಳಾಪುರ, ಚಿತ್ರದುರ್ಗ, ಕೊಪ್ಪಳ, ರಾಯಚೂರು, ಸಿಂಧನೂರು ಹಾಗೂ ಗುಲ್ಬರ್ಗಾ,ವಿಜಯಪುರ ಜಿಲ್ಲೆಯಾದ್ಯಂತ ವಿಶೇಷವಾಗಿ ಶಹಬಾದ ಮತ್ತು ವಿಜಯಪುರ ಪಟ್ಟಣದಲ್ಲಿ ಇವರು ದಟ್ಟವಾಗಿ ಕಂಡು ಬರುತ್ತಾರೆ. ಕರ್ನಾಟಕದಲ್ಲಿ ಈ ಜನರು ಸುಮಾರ ,30,ರಿಂದ,35 ಲಕ್ಷ ಜನಸಂಖ್ಯೆ ಇರಬಹುದು!? ಇತರ ರಾಜ್ಯಗಳಲ್ಲಿ ಹೋಲಿಸಿದರೆ ಕನ್ನಡನಾಡಿನಲ್ಲಿ ಇವರ ಉದ್ಯೋಗಕ್ಕೆ ಬೇಕಾದ ವೈವಿಧ್ಯಮಯವಾದ ಕಲ್ಲುಗಳು ಹೇರಳವಾಗಿ ದೊರೆಯುತ್ತವೆ. ಇವರ ವೃತ್ತಿ ಪ್ರವೃತ್ತಿಗಳೆರಡು ಕಲ್ಲಿನಲ್ಲಿ ಮಣ್ಣಿನಲ್ಲಿ ಹುದುಗಿವೆ.ಈದೀಗ ರಾಜಕೀಯ ಕ್ಷೇತ್ರದಲ್ಲಿ ಮತ್ತು ವ್ಯಾಪಾರದಲ್ಲಿ ಮುಂದುವರೆದಿದ್ದಾರೆ.
ಇವರು ವಾಸಿಸುವುದು ಸಾಮಾನ್ಯವಾಗಿ ತಮ್ಮ ಜನರ ಪ್ರತ್ಯೇಕ ಓಣಿಗಳಲ್ಲಿ ಈ ಓಣಿಗಳು ಊರ ಹೊರಗೆ ಶಾಶ್ವತವಲ್ಲದ ಮನೆಗಳಿಂದ ನಿರ್ಮಾಣವಾಗಿರುತ್ತದೆ. ಒಡ್ಡರ ಮನೆಯೆಂದರೆ ಹುಲ್ಲಿನ ಗುಡಿಸಲಿನ ಆಯತಾಕಾರದ / ಗೂಡಿನ ರೂಪದಲ್ಲಿರುತ್ತದೆ. ಅಥವಾ ಒಣಕಲ್ಲುಗಳ ಗೋಡೆಯ ಮೇಲೆ ತಗಡನ್ನು ಹಾಕಿರುತ್ತಾರೆ. ಗಟ್ಟಿ ಛಾವಣಿಯಿಲ್ಲದ ಮನೆಗಳೇ ಇವರ ಆಸ್ತಿ. ಇವರ ಓಣಿಗೆ ಒಡ್ಡರ ಓಣೀ, ವಡ್ರೋಣೀ, ಒಡ್ಡರ ಹಟ್ಟಿ, ಒಡ್ಡರ ಗಲ್ಲಿ ಇತ್ಯಾದಿ ಹೆಸರುಗಳಿವೆ. ಇವರ ತಾತ್ಕಾಲಿಕ ಮನೆಗಳಿಗೆ ಕಾರಣ ಇವರು ಮೇಲಿಂದ ಮೇಲೆ ವಲಸೆ ಹೋಗುವ ಅಲೆಮಾರಿ ಜೀವನವೆಂದು ಹೇಳಬಹುದು.
ಜಾಗತೀಕರಣದ ಪ್ರಭಾವ, ಇಂಗ್ಲಿಷ್ ಕಪಿಮುಷ್ಠಿಯ ಹಿಡಿತದಲ್ಲಿ ಸಿಲುಕಿ ನಲುಗುತ್ತಿರುವ ಸಾವಿರಾರು ಭಾಷೆಗಳಲ್ಲಿ ಈ ಒಡ್ಡರ ’ವಾಡಿ’ ಭಾಷೆಯೂ ಒಂದಾಗಿದೆ. ನಡಾರಿ ಭಾಷೆಗೆ ಲಿಪಿ ಇಲ್ಲ. ಲಿಪಿಯಿರುವ ಭಾಷೆಗಳೇ ಇವತ್ತು ತನ್ನ ಉಳಿವಿಗಾಗಿ ಹೆಣಗಾಡುತ್ತಿರುವಾಗ ವಡಾರಿ ಭಾಷೆಯು ತೆಲುಗಿನಲ್ಲಿ ವಿಲೀನಗೊಂಡಿರುವುದು ಸ್ವಾಭಾವಿಕವೆನ್ನದೆ ದಾರಿಯಿಲ್ಲ. ಲಿಪಿಯಿಲ್ಲದ ಮತ್ತು ಅವಿದ್ಯಾವಂತ ಜನರೇ ಅಧಿಕವಾಗಿರುವ ಜನಾಂಗದ ಬಾಯಲ್ಲಿ ಉಲಿಯಲ್ಪಡುವ ಈ ಭಾಷೆಗೆ ಒರಟುತನ ಜಾಸ್ತಿ.
ಶಕ್ತಿಶಾಲಿಗಳಿಂದ ಇವರು ದೊಡ್ಡ ದೊಡ್ಡ ಕಲ್ಲುಗಳನ್ನು ಬಂಡೆಗಲ್ಲುಗಳನ್ನು ಗುಡ್ಡದಿಂದ ತೆಗೆಯುವುದು, ಕೆಲಸದ ಜಾಗಕ್ಕೆ ಸಾಗಿಸುವುದು, ಭೂಮಿಯಲ್ಲಿರುವ ವಿವಿಧ ಬಗೆಯ ಕಲ್ಲುಗಳನ್ನು ಗುರುತಿಸುವುದು, ಹಾರೆ ಹಾಗೂ ಭಾರವಾದ ಸುತ್ತಿಗೆಗಳಿಂದ ತಮಗೆ ಬೇಕಾದ ಕಲ್ಲುಗಳನ್ನು ಚಾಣಾಕ್ಷತನದಿಂದ ಹೊರತೆಗೆಯುವುದರಲ್ಲಿ ಇವರು ಸಿದ್ದ ಹಸ್ತರು. ಇವರಲ್ಲಿ ಬಂಡ್ಲಾವೋರ್, ರ‍್ಯಾಫನೋರ, ಕುಂಚಾಪೋರ, ದ್ಯಾರಂಗಲೋರ, ಮುದ್ದುಗಲೋರ, ದಂಡುಗಲೋರ ಎಂಬ ಗೋತ್ರಗಳಿವೆ.
ರಾಜಭೋವಿಗಳು ಕೊಂತಪ್ಪ ಎಂಬ ಒಬ್ಬ ಗುರುವಿನ ಆದೇಶದ ಮೇರೆಗೆ ರಾಜ್ಯದ ಆಡಳಿತವನ್ನು ನೆರವೇರಿಸುತ್ತಿದ್ದರು, ಇವರುಗಳು ಸೈನ್ಯದಲ್ಲಿ ಸೇರಲು ಅವಕಾಶವಿತ್ತು. ಇವರುಗಳು ಅಪ್ರತಿಮ ವೀರರಾಗಿದ್ದರು.
ಇವರಿಗೂ ಮೈಸೂರಿನ ಮಹಾರಾಜರಿಗೂ ಅವಿನಾಭಾವ ಸಂಬಂಧವಿತ್ತು ಎಂಬ ಪ್ರತೀತಿ ಇದೆ. ಇವರಿಗೂ ಮತ್ತು ಕಲ್ಲು ಒಡ್ಡರು ಸಹೋದರ ಸಂಭದ ಹೊಂದಿದ್ದಾರೆ.
ಇವರಲ್ಲಿ ಒಳ್ಳೆಪರ್, ಕೊಬ್ಬರಿಬಟ್ಟಲು, ಹಾಲುಗುಂಟೆ, ಉಪ್ಪಿನಕೋಳಗ ಮತ್ತು ಗಂಗೆಪೂಜಾ ಎಂಬ ಬೆಡಗುಗಳಿವೆ.
ಇವರಿಗೆ ಕಲ್ಲುಕಟಿಗರು /ಕಲ್ಕುಟಿಗ ಎಂತಲೂ ಕರೆಯುವುದುಂಟು. ಇವರುಗಳಲ್ಲಿ ಇರಗಾದಿಂ, ಇಡಚೋರ, ಫಂದಿ ಬೋಟ್ಸೋರ ಇತ್ಯಾದಿ ಗೋತ್ರಗಳಿವೆ. ಇವರು ವಿಗ್ರಹ ಮೂರ್ತಿಗಳನ್ನು, ಕಂಬಗಳನ್ನು ಕಮಾನುಗಳನ್ನು ಇನ್ನಿತರ ವಾಸ್ತುಶಿಲ್ಪ, ಮೂರ್ತಿ ಶಿಲ್ಪದಂಥ ಕಲ್ಲುಕೊರೆಯುವ / ಕಟೆಯುವ ಕೆಲಸದಲ್ಲಿ ನಿಪುಣರು. ಕಲ್ಲಿಗೆ ಕಲ್ಪನೆಯ ರೂಪ ನೀಡಿ ಸಾಕಾರಗೊಳಿಸುವ ಇವರು ಬೌದ್ಧಿಕವಾಗಿ ಅತ್ಯಂತ ಕುಶಲಮತಿಗಳು. ಇವರಿಗೆ ರೂವಾರಿ, ಶಿಲ್ಪಿ ಎಂತಲೂ ಕರೆಯುತ್ತಾರೆ.
ಬೀಸುವ ಕಲ್ಲು, ಕಲಬತ್ತು, ಒರಳು, ವಿದ್ಯುತ್ ಹಿಟ್ಟಿನ ಗಿರಣಿಯಲ್ಲಿ ಬಳಸುವ ಬೀಸುಕಲ್ಲುಗಳನ್ನು ನಿರ್ಮಿಸುತ್ತಾರೆ. ಗ್ರಾಮೀಣ ಪ್ರದೇಶದಲ್ಲಿ ಪಟ್ಟಣಗಳಲ್ಲಿ ಹೆಚ್ಚಾಗಿ ವಾಸಿಸುತ್ತಾರೆ. ವಡ್ಡರ ವಿವಿಧ, ಪಂಗಡ ಮತ್ತು ಗೋತ್ರಗಳಲ್ಲಿ ಪರಸ್ಪರ ಆಂತರಿಕ ವೈವಾಹಿಕ ಸಂಬಂಧ ಏರ್ಪಡುತ್ತಿರಲಿಲ್ಲ. ಇತ್ತೀಚೆಗೆ ನಿರ್ಬಂಧದಲ್ಲಿ ಸಡಿಲಿಕೆಯುಂಟಾಗಿದೆ.
ಕೆರೆ, ಬಾವಿ, ಹೊಲಗಳಲ್ಲಿಯ ಮಣ್ಣು ತೆಗೆದು, ಕತ್ತೆಗಳ ಮೇಲೆ ಸಾಗಿಸುವುದು, ಒಡ್ಡು ನಿರ್ಮಿಸುವುದು ಇವರ ಕೆಲಸ. ದೃಢಕಾಯರಾದ ಇವರು ಬೌದ್ಧಿಕವಾಗಿ ಅಷ್ಟೇನೂ ಚತುರರಲ್ಲ. ಇವರಲ್ಲಿ ಮಂಟ್ಲೋರು, ಬತ್ತಳೋರು, ಸಾತಳೋರು, ಛಂದಿ, ಬೊಟ್ಸೋರ ಎಂಬ ಗೋತ್ರಗಳಿವೆ
ಸಸ್ಯಾಹಾರ ಹಾಗು ಮಾಂಸಾಹಾರ ಪದ್ಧತಿಗಳೆರಡೂ ಈ ಸಮಾಜದಲ್ಲಿ ಕಂಡುಬರುತ್ತದೆ.ಕುರಿ, ಕೋಳಿ, ಮೀನು, ಮೊಟ್ಟೆ, ಮೊಲ, ಏಡಿ ಇವುಗಳನ್ನ ಸೇವಿಸುತ್ತಾರೆ. ಕೆಲವು ಜನ ಉಡವನ್ನ ಕೂಡಾ ತಿನ್ನುತ್ತಾರೆ.
ಒಡ್ಡರನ್ನು ನಾಲ್ಕು ಗುಂಪುಗಳಲ್ಲಿ ವಿಂಗಡಿಸಬಹುದು: ರಾಜಭೋವಿ, ಮಣ್ಣುವಡ್ಡರು, ಬಂಡೀ ಒಡ್ಡರು, ಕಲ್ಲು ಒಡ್ಡರು ಮತ್ತು ಗಿರಣಿ ಒಡ್ಡರು.
ಗುರು ಸ್ಥಾನದಲ್ಲಿರುವ ಅಮರಶಿಲ್ಪಿ ಜಕ್ಕಣಾಚಾರಿ, ಕರ್ಮಯೋಗಿ ಸಿದ್ಧರಾಮ ಈ ಜನಾಂಗದವರಿಗೆ ಪೂಜ್ಯನೀಯರಾಗಿದ್ದಾರೆ.
ಆಂಗ್ಲಭಾಷೆಯಲ್ಲಿ ಅಪವಿತ್ರ ಪದಗಳನ್ನು ಸಾಮಾನ್ಯವಾಗಿ ಮೂರು ಕ್ಷೇತ್ರಗಳಿಂದ ತೆಗೆದುಕೊಳ್ಳಲಾಗುತ್ತದೆ: ಧರ್ಮ. ವಿಸರ್ಜನೆಗಳು, ಮತ್ತು ಲೈಂಗಿಕಕ್ರಿಯೆ. ಅಪವಿತ್ರ ಪದಗಳು ಶತಮಾನಗಳಿಂದಲೂ ಇದ್ದರೂ, ಅವುಗಳನ್ನು ಮಿತವಾಗಿ ಸಾರ್ವಜನಿಕವಾಗಿ ಹಾಗೂ ಮಾಧ್ಯಮಗಳಲ್ಲಿ ಬಳಸುವುದು ನಿಧಾನವಾಗಿ ಸಾಮಾಜಿಕ ಸಮ್ಮತಿ ಗಳಿಸುತ್ತಿದೆ, ಹಾಗೂ ಇನ್ನೂ ಹಲವಾರು ಪದಗಳು/ನುಡಿಗಟ್ಟುಗಳನ್ನು ಸುಸಂಸ್ಕೃತ ಮಾತುಕತೆಗಳಲ್ಲಿ ಬಳಸುವಂತಿಲ್ಲ. ಇಂದಿನ ದಿನಗಳಲ್ಲಿ ಅಪವಿತ್ರ ಭಾಷೆಗಳನ್ನು ಸೈರಿಸುವ ಸಾಮಾಜಿಕ ಗುಣವನ್ನು ತೋರಿಸುವ ಮೇರು ಕೇಂದ್ರವೆಂದರೆ ಆ ವಿಧದ ಭಾಷೆಯನ್ನು ಪದೇ ಪದೇ ಬಳಸುವ ಪ್ರೈಂ-ಟೈಂ ಟಿಲಿವಿಷನ್ ಕಾರ್ಯಕ್ರಮಗಳು. ಡ್ಯಾಮ್ ಎಂಬ ಪದ (ಮತ್ತು ಇಂಗ್ಲಿಷ್ ಭಾಷೆಯಲ್ಲಿನ ಇತರ ಧಾರ್ಮಿಕವಾಗಿ ಅಪವಿತ್ರವಾದ ಹಲವಾರು ಪದಗಳು) ತಮ್ಮ ಬೆಚ್ಚಿಬೀಳಿಸುವ ಮೌಲ್ಯವನ್ನು ಕಳೆದುಕೊಂಡಿವೆ,ಆದ್ದರಿಂದ, ತತ್ಸಂಬಂಧಿತ ಸೌಮ್ಯೋಕ್ತಿಗಳು ಅಜೀರ್ಣಕರವೆನಿಸುತ್ತವೆ. ಸಾರ್ವಜನಿಕವಾಗಿ ಮುಜುಗರ ತಪ್ಪಿಸುವ ಸಲುವಾಗಿ ಚಿಕ್ಕ ವಯಸ್ಸಿನವರು ಪುರುಷರ ಮುಷ್ಠಿಮೈಥುನಕ್ಕೆ ಸೌಮ್ಯೋಕ್ತಿಗಳಾದ "ಬ್ಯಾಷಿಂಗ್ ದ ಬಿಷಪ್", "ವ್ಯಾಕ್ಸಿಂಗ್ ದ ಡಾಲ್ಫಿನ್", "ಸ್ಲ್ಯಾಮಿಂಗ್ ದ ಹ್ಯಾಮ್" ಅಥವಾ "ಬ್ಯಾಂಗಿಂಗ್ ಒನ್ ಔಟ್" ಎಂಬ ನುಡಿಗಟ್ಟುಗಳನ್ನು ಬಳಸುತ್ತಾರೆ.
ವಿಸರ್ಜನಾ ಅಸಹ್ಯಕರ ಪದಗಳಾದ ಪಿಸ್ ಮತ್ತು ಶಿಟ್ ಬಳಕೆಗಳು ಅನೌಪಚಾರಿಕವಾಗಿ ಸ್ನೇಹಿತರಲ್ಲಿ ಸಮ್ಮತವಾಗಬಹುದು (ಆದರೆ ಔಪಚಾರಿಕ ಸಂಬಂಧಗಳಲ್ಲಿ ಅಥವಾ ಸಾರ್ವಜನಿಕವಾಗಿ ಅವು ಸಾಮಾನ್ಯವಾಗಿ ಎಲ್ಲೂ ಬಳಸುವುದು ಸಮ್ಮತವಲ್ಲ) ; ನಂಬರ್ ಒನ್ ಮತ್ತು ನಂಬರ್ ಟೂ ಎಂಬ ಸೌಮ್ಯೋಕ್ತಿಗಳನ್ನು ಮಕ್ಕಳೊಡನೆ ಬಳಸುವುದು ಸೂಕ್ತವೆನಿಸಬಹುದು ಬಹುತೇಕ ಲೈಂಗಿಕ ನುಡಿಗಟ್ಟುಗಳು ಮತ್ತು ಉಕ್ತಿಗಳು, ತಾಂತ್ರಿಕವಾದವೂ ಸಹ, ಸಾಮಾನ್ಯವಾಗಿ ಬಳಸುವುದು ಅನುಚಿತವಾಗುತ್ತದೆ ಅಥವಾ ಅವುಗಳು ಅಮೂಲಾಗ್ರ ಬದಲಾವಣೆಗಳನ್ನು ಹೊಂದಿವೆ.
"ಲೈಂಗಿಕತೆಗೆ ಬೇಸ್ ಬಾಲ್ ನ ಅಲಂಕಾರಿಕ ಪದಗಳು" ಪ್ರಾಯಶಃ ಯುಎಸ್ ನಲ್ಲಿ ಲೈಂಗಿಕತೆ ಮತ್ತು ಸಂಬಂಧಿತ ನಡವಳಿಕೆಗಳ ಬಗ್ಗೆ ಅತ್ಯಂತ ವ್ಯಾಪಕವಾಗಿ ಬಳಸುವ ಹಾಗೂ ಪ್ರಸಿದ್ಧವಾದ ಶಿಷ್ಟ ಸೌಮ್ಯೋಕ್ತಿಗಳಾಗಿವೆ. ಒಂದ ಸಂಬಂಧದ ಶುಭಾರಂಭವನ್ನು"ಹಿಟಿಂಗ್ ಇಟ್ ಆಫ್" ಮೂಲಕ,ಒಲವಿನ ಆಸಕ್ತಿ ಯಲ್ಲಿ ದುರದೃಷ್ಟವಂತನಾದರೆ "ಸ್ಟ್ರೈಕಿಂಗ್ ಔಟ್", ಮತ್ತು ಸಂಬಂಧದಲ್ಲಿ ಲೈಂಗಿಕವಾಗಿ ಮುಂದುವರಿದರೆ "ರನ್ನಿಂಗ್ ದ ಬೇಸಸ್" ಎಂಬ ಪದಗಳನ್ನು ಅಲಂಕಾರಿಕವಾಗಿ ಬಳಸಲಾಗುತ್ತದೆ.
ಮೊದಲನೆಯದರಿಂದ ಮೂರರವರೆಗಿನ "ಬೇಸ್ ಗಳು" ಲೈಂಗಿಕ ಕ್ರಿಯೆಯ ವಿವಿಧ ಮಜಲುಗಳನ್ನು ಬಿಂಬಿಸುವಂತಿದ್ದು ಪ್ರೆಂಚ್ ಕಿಸಿಂಗ್ ನಿಂದ "ಪೆಟಿಂಗ್", ಈ ಪದವೂ ಕೈಗಳಿಂದ ಜನನಾಂಗವನ್ನು ಉದ್ರೇಕಿಸುವುದರ ಸೌಮ್ಯೋಕ್ತಿ, ಗಳನ್ನು ಸೂಚಿಸಿದ್ದು, ಇವೆಲ್ಲವೂ "ಸ್ಕೋರಿಂಗ್" ಅಥವಾ "ಕಮಿಂಗ್ ಹೋಂ" ಅರ್ಥಾತ್ ಲೈಂಗಿಕ ಸಂಭೋಗದ ಸೌಮ್ಯೋಕ್ತಿಗಳ ಮುಂದೆ ಕುಬ್ಜವಾಗುತ್ತವೆ. "ಹಿಟಿಂಗ್ ಎ ಹೋಂ ರನ್" ಭೇಟಿಯಾದ ಮೊದಲ ದಿನವೇ ಸಂಭೋಗ ವರ್ಣಿಸುತ್ತದೆ, "ಬ್ಯಾಟಿಂಗ್ ಬೋತ್ ವೇಸ್" ಅಥವಾ "ಬ್ಯಾಟಿಂಗ್ ಫಾರ್ ದ ಅದರ್ ಟೀಂ" ಉಭಯಲಿಂಗಿಯನ್ನು ಅಥವಾ ಸಲಿಂಗಕಾಮವನ್ನು ಕ್ರಮವಾಗಿ ವರ್ಣಿಸುತ್ತದೆ , ಮತ್ತು "ಸ್ಟೀಲಿಂಗ್ ಬೇಸಸ್" ಆಹ್ವಾನವಿಲ್ಲದೆಯೇ ನೂತನ ಲೈಂಗಿಕ ಸಂಪರ್ಕಗಳನ್ನು ಹೊಂದಲು ಹವಣಿಸುವುದನ್ನು ಸೂಚಿಸುತ್ತದೆ.
ಬೇಸ್ ಬಾಲ್ ಸಂಬಂಧಿತ ಸೌಮ್ಯೋಕ್ತಿಗಳು "ಸಲಕರಣೆ"ಗಳನ್ನು ಸಹ ಒಳಗೊಂಡಿದೆ; "ಬ್ಯಾಟ್ ಮತ್ತು ಚೆಂಡುಗಳು" ಸಾಮಾನ್ಯವಾಗಿ ಗಂಡಿನ ಜನನೇಂದ್ರಿಯವನ್ನು ಸೂಚಿಸಿದರೆ, "ಗವುಸು" ಅಥವಾ "ಮಿಟ್" ಹೆಣ್ಣಿನ ಗುಪ್ತಾಂಗಗಳ ಸೂಚಕವಾಗಿದೆ.
ನಿಷೇಧಿತ ಮಾದಕವಸ್ತುಗಳ ಸಾಮಾನ್ಯ ಹೆಸರುಗಳು ಹಾಗೂ ಅವನ್ನು ಪಡೆಯಲು ಬಳಸುವ ಸಸ್ಯಗಳ ಹೆಸರುಗಳು ಆಗಾಗ್ಗೆ ನಿಷೇಧ ವಿರೂಪದಂತಹ ವಿಧಿಗಳನ್ನು ಹೊಂದುತ್ತವೆ; ಇತರರ ಮುಂದೆ, ಅವರಿಗೆ ತಿಳಿಯದಂತೆ, ಗೋಪ್ಯವಾಗಿ ಈ ವಿಷಯಗಳನ್ನು ಮಾತನಾಡಬೇಕಾದಾಗ, ಹೊಸ ಪದಗಳನ್ನು ಹುಟ್ಟಿಹಾಕಲಾಗುತ್ತದೆ. ಈ ಪ್ರಕ್ರಿಯೆಯು ಸಾಮಾನ್ಯವಾಗಿ ಇಂಗ್ಲಿಷ್ ನಲ್ಲಿ ನಡೆಯುತ್ತದೆ ಇದು ಸ್ಪ್ಯಾನಿಷ್ ನಲ್ಲಿ ಮತ್ತು ವ್ಯಾಪಕವಾಗಿ ನಡೆಯುತ್ತದೆ, ಉದಾಹರಣೆಗೆ ಕ್ಯಾನಾಬಿಸ್ ಪದದ ವಿರೂಪಗಳು: ಮೋಟಾ , ಮೊದಲಿನ ಗ್ರಿಫಾ ರ ಬದಲಿಗೆ, ಗ್ರಿಫಾವು ಮಾರಿಹುವಾನಾ ಬದಲಿನ ಪದವಾಗಿತ್ತು, ಮಾರಿಹುವಾನಾ ಪದ ಸಹಕ್ಯಾನಾಮೋ (ಗಿಡದ ಮೂಲ ಸ್ಪ್ಯಾನಿಷ್ ಹೆಸರು,ಇದನ್ನು ಲ್ಯಾಟಿನ್ ನ ವರ್ಗದ ಹೆಸರಾದ" ಕ್ಯಾನಾಬಿಸ್/0}ನಿಂದ ಪಡೆದುದಾಗಿತ್ತು)ಪದದ ಬದಲಿ ಬಳಕೆಯ ಪದವಾಗಿತ್ತು. ಈ ನಾಲ್ಕೂ ಹೆಸರುಗಳು ಈಗಲೂ ಹಿಸ್ಪಾನೋಫೋನ್ ಪ್ರಪಂಚದ ವಿವಿಧ ಭಾಗಗಳಲ್ಲಿ ಬಳಕೆಯಲ್ಲಿದ್ದರೂ, ವಿಪರ್ಯಾಸವೆಂದರೆ ಕ್ಯಾನಾಮೋ ಎಂಬ ಹೆಸರೇ ಭೂಗತ ಜಗತ್ತಿನಲ್ಲಿ ಕಡಿಮೆ ಬಳಸುವ ಪದವಾಗಿದ್ದು, ಕೈಗಾರಿಕಾ ಸೆಣಬನ್ನು ಅಥವಾ ಕಾನೂನುಬದ್ಧವಾದ ವೈದ್ಯಕೀಯ-ಸೂಚಿತ ಕ್ಯಾನಾಬಿಸ್ ಅನ್ನು ವರ್ಣಿಸಲು ಬಳಸಲಾಗುತ್ತದೆ.
ಅಸ್ಪಷ್ಟತೆಗಳು ಮತ್ತು ದ್ವಯಾರ್ಥಗಳು ಗರ್ಭೀಣಿ ಸ್ಥಿತಿಗೆ, ಆ ಬದಿಗೆ ಹೋಗುವುದು ಸಾವಿಗೆ, ಅದು ಮಾಡು ಅಥವಾ ಸೇರು ಲೈಂಗಿಕ ಕ್ರಿಯೆಗೆಸಂಬಂಧಿಸಿದಂತೆ, ಸುಸ್ತಾಗಿ ಮತ್ತು ಭಾವನಾತ್ಮಕವಾಗಿ ಎಂಬುದು ಕುಡಿತಕ್ಕೆ, ಬಳಸುವ ಸೌಮ್ಯೋಕ್ತಿಗಳಾಗಿವೆ.)
ವಿಮಾರ್ಗಗಳು (ಹಿಂಭಾಗ , ಹೇಳಲಾರದಂತಹವು , ಗುಪ್ತಾಂಗಗಳು , ಒಟ್ಟಿಗೆ ಜೀವಿಸು , ಬಾತ್ ರೂಂಗೆ ಹೋಗು , ಒಟ್ಟಿಗೆ ಮಲಗು )
ತಪ್ಪು ಉಚ್ಚಾರಣೆ (ಗೋಲ್ಡಾಮಿಟ್ , ಡ್ಯಾಡ್ಗಮಿಟ್ , ಎಫಿಂಗ್ ಸಿ , ಫ್ರೀಕಿನ್ , ಬಿ-ಯಚ್ ,ಷೂಟ್ — ನೋಡಿ ವಿಚ್ಛಿನ್ನ ದೂಷಣೆಗಳು)
ಅಪೂರ್ಣ ಹೇಳಿಕೆಗಳುಅಥವಾ ಕಾಯ್ದಿರಿಸಿದ ತಗ್ಗಿಸಿ ಹೇಳಿದ ಪದಗಳು (ಅಂತಹ ಸಣ್ಣವೇನಲ್ಲ "ದಪ್ಪ" ಎನ್ನುವ ಬದಲು, ಸಂಪೂರ್ಣ ಸತ್ಯವನ್ನು ಹೇಳಿಲ್ಲ "ಸುಳ್ಳಾಡಿದ" ಕ್ಕೆ ಬದಲು, ಮೋಸ ಮಾಡದಂತೆ ಅಲ್ಲದೆ ಇಲ್ಲ "ಮೋಸಮಾಡಿದ ಸಂದರ್ಭ"ಕ್ಕೆ ಬದಲು)
ನಾಮಪದಗಳನ್ನು ರೂಪಾಂತರಗೊಳಿಸುವಿಕೆ: ಉದಾಹರಣೆಗೆ .ಅವಳು ಹೊಲಸಾಗಿ ಕಾಣುವಂತೆ ಮಾಡುತ್ತದೆ ಯನ್ನು ".ಅವಳು ಕೊಳಕಿ" ಎಂಬುದರ ಬದಲಿಗೆ, ಬಲ-ಪಕ್ಷದ ವಿಷಯ ಎಂಬುದು "ಬಲ ಪಕ್ಷ"ಕ್ಕೆ)
ವೈಯಕ್ತಿಕ ಹೆಸರುಗಳಾದ ಜಾನ್ ಥಾಮಸ್ ಅಥವಾ ವಿಲ್ಲಿ "ಶಿಶ್ನ"ದ ಬದಲಿಗೆ, ಫ್ಯಾನಿ "ಯೋನಿ" ಗೆ .
ರೂಢಿಭಾಷೆ, ಉದಾಹರಣೆಗೆ ಪಾಟ್ ಎಂದರೆ "ಕ್ಯಾನಾಬಿಸ್", ಲೇಯ್ಡ್ ಎಂದರೆ "ಸಂಭೋಗಿಸುವುದು" ಹಾಗೂ ಇತ್ಯಾದಿಗಳು
ಪ್ರಾರ್ಥಿಸುವಾಗ, ಯಹೂದಿಗಳು ವಿಶೇಷವಾಗಿ "ಅಡೋನಾಯ್" ಎಂಬ ಪದವನ್ನು ಬಳಸುತ್ತಾರೆ. ಆದಾಗ್ಯೂ, ಗ್ರಾಮ ಪರಿಸರದಲ್ಲಿದ್ದಾಗ, ಯಹೂದಿಗಳು ಇದನ್ನು ಅನುಚಿತವೆಂದು ಅಭಿಪ್ರಾಯ ಪಡುತ್ತಾರೆ, ಆದ್ದರಿಂದ "ಅಡೋನಾಯ್" ಪದದ ಬದಲು ತಕ್ಕುದಾದ "ಹಷೀಮ್" ಅರ್ಥಾತ್ "ಹೆಸರು" ಎಂಬ ಪದವನ್ನು ಬಳಸುತ್ತಾರೆ. "ಅಡೋನಾಯ್" ಎಂಬ ಪದವು ಸೂಚಿಸುವುದೇ ಯಹೂದಿ ದೇವನ ಹೆಸರನ್ನು, ಅಥವಾ , ಹೀಬ್ರೂವಿನ ಟೆಟ್ರಾಗ್ರಾಮಾಷನ್, ಸ್ವರಾಕ್ಷರಗಳು ಇಲ್ಲದ ಕಾರಣ ಇದರ ಮೂಲ ಉಚ್ಚಾರ ಹೇಗೆಂಬುದು ತಿಳಿದಿಲ್ಲ.
ಕೆಲವು ಶತಮಾನಗಳವರೆಗೆ ಅದನ್ನು ಜೆಹೋವಾ ಎಂದು ಅನುವಾದಿಸಲಾಗಿತ್ತು, ಆದರೆ ಈಗ ಪಂಡಿತರು ಅದು ಪ್ರಾಯಶಃ ಯಾಹ್ ವೆಹ್ ಇರಬಹುದೆಂದು ಸಮ್ಮತಿಸುತ್ತಾರೆ.
ಸಾಂಪ್ರದಾಯಿಕವಾಗಿ ಯಹೂದಿಗಳು ದೇವನ ಹೆಸರು ಉಚ್ಚರಿಸಲಾಗದಂತಹುದು ಮತ್ತು ಆದ್ದರಿಂದ ಅದನ್ನು ಹೇಳಬಾರದು ಎಂದು ನಂಬಿದ್ದಾರೆ. ಟೋರಾದ ಪ್ರಕಾರ, ಮೋಸೆಸ್ ಸುಡುತ್ತಿರುವ ಪೊದೆಯನ್ನು ಕಂಡಾಗ, ಅವನು ದೇವನನ್ನು ಕುರಿತು, "ನೀನು ಯಾರು?" ಎಂದು ಕೇಳಿದನು.
ಅವನಿಗೆ ದೊರೆತ ಉತ್ತರ, "ನಾನು ಯಾವುದೋ ಅದೇ ಆಗಿದ್ದೇನೆ". ಆದ್ದರಿಂದ, ಶತಮಾನಗಳಿಂದಲೂ, ಯಹೂದಿಗಳು ಸರ್ವಶಕ್ತನ ಹೆಸರು ಉಚ್ಚರಿಸಲು ಆಗದಂತಹುದು ಎಂದು ತಿಳಿದಿದ್ದಾರೆ, ಏಕೆಂದರೆ, ಅವರ ತರ್ಕದ ಪ್ರಕಾರ, ಅದನ್ನು ಉಚ್ಚರಿಸಿದರೆ ಯಾರು ಉಚ್ಚರಿಸುವನೋ ಅವನೇ ದೇವನೆಂದು ಕರೆದುಕೊಂಡಂತಾಗಿಬಿಡುತ್ತದೆ.
ಲ್ಯಾಟಿನ್ ಪದವಾದ ಪ್ಯುಡೆಂಡಮ್ ಮತ್ತು ಗ್ರೀಕ್ ಪದವಾದ ಜನನೇಂದ್ರಿಯ ಸೂಚಿ ಪದಗಳಾಗಿದ್ದು, ಅವುಗಳ ಅರ್ಥ "ಲಜ್ಜೆಯ ವಸ್ತು"ವೆಂದು.
ಗ್ರಾಯಿನ್ , ಕ್ರಾಚ್ ಮತ್ತು ಲಾಯನ್ಸ್ ದೇಹದ ದೊಡ್ಡ ಪ್ರದೇಶಗಳಿವೆ ಅನ್ವಯವಾಗುತ್ತವೆ, ಆದರೆ ಜನನಾಂಗಗಳ ಬಗ್ಗೆ ಬಳಸಿದಾಗ ಸೌಮ್ಯೋಕ್ತಿಗಳಾಗಿತ್ತವೆ. ಮಾಸ್ಟರ್ಬೇಟ್ ಎಂಬ ಪದವು ಲ್ಯಾಟಿನ್ ನಿಂದ ಪಡೆದದ್ದಾಗಿದ್ದು, ಮಾನುಸ್ ಎಂದರೆ ಕೈಯೆಂದೂ, ಸ್ಟರ್ಬೇಟ್ ಎಂದರೆ ಕೆಡಿಸು ಎಂದೂ ಅರ್ಥವಿದೆ. ಅಶ್ಲೀಲ ಕಥೆಗಳಲ್ಲಿ, ರೋಸ್ ಬಡ್ ಮತ್ತು ಸ್ಟಾರ್ ಫಿಷ್ ಎಂಬ ಪದಗಳನ್ನು ಸಾಮಾನ್ಯವಾಗಿ ಗುದದ್ವಾರ ಕ್ಕೆ ಸೌಮ್ಯೋಕ್ತಿಯಾಗಿ ಬಳಸುತ್ತಾರೆ, ಸಾಮಾನ್ಯವಾಗಿ ಗುದ ಸಂಭೋಗದ ಸಂದರ್ಭಗಳಲ್ಲಿ.ಸೆಕ್ಷುಯಲ್ ಇಂಟರ್ಕೋರ್ಸ್ ಎಂಬುದು ಹೆಚ್ಚು ಸಾಮಾನ್ಯವಾದ ಇಂಟರ್ಕೋರ್ಸ್ ಪದದಿಂದ ಪಡೆದ ಸೌಮ್ಯೋಕ್ತಿಯಾಗಿದ್ದು, ಅದರ ಅರ್ಥವು "ಭೇಟಿಯಾಗುವುದು" ಎಂದಿದ್ದಿತಷ್ಟೆ. ಆದರೆ ಈಗ ಇಂಟರ್ಕೋರ್ಸ್ ಎಂದರೆ ಈ ಉದ್ದ ನುಡಿಗಟ್ಟಿನ ಬದಲಿವೇ ಬಳಸಲಾಗುತ್ತಿದ್ದು, ಪೆನ್ಸಿಲ್ವೇನಿಯಾದ ಪಟ್ಟಣವಾದ ಇಂಟರ್ಕೋರ್ಸ್ ಆಧುನಿಕವಾಗಿ ಬಳಸುತ್ತಿರುವ ಹಲವಾರು ಜೋಕ್ ಗಳ ಕೇಂದ್ರವಸ್ತುವಾಗುವಂತಾಗಿದೆ.
ಕೈಗಾರಿಕಾ ಕೊಳಕುಗಳಾದ ಮಾಲಿನ್ಯದಂತಹವನ್ನು ಔಟ್ ಗ್ಯಾಸಿಂಗ್ ಅಥವಾ ರನಾಫ್ ಎಂಬ ಪದಗಳನ್ನು ಬಳಸಿ ಕರ್ಕಶತೆಯನ್ನು ತಗ್ಗಿಸಬಹುದು - ಇವು ನಡೆಯುವ ಪ್ರಕ್ರಿಯೆಗಳ ವಿವರಣೆಯಾಗುವುದೇ ವಿನಹ ಹಾನಿಕರ ಪರಿಣಾಮಗಳನ್ನು ಬಿಂಬಿಸುವುದಿಲ್ಲ. ಇವುಗಳಲ್ಲಿ ಕೆಲವು ಜನಪ್ರಿಯ ಬಳಕೆಯ ಪದಗಳ ಬದಲಿಗೆ ಬಳಸಿದ ಸರಿಯಾದ ತಾಂತ್ರಿಕ ಪಾರಿಭಾಷಿಕ ಪದಗಳು ಇರಬಹುದು, ಆದರೆ ಸೂಕ್ತತೆಗಿಂತಲೂ, ತಾಂತ್ರಿಕ ಭಾಷೆಯ ಅನುಕೂಲವೆಂದರೆ ಅದರ ಬಾವರಹಿತ ಧ್ವನಿ ಹಾಗೂ ಶ್ರೀಸಾಮಾನ್ಯರು ಅದು ನಿಜಕ್ಕೂ ಏನೆಂದು ಗುರುತಿಸಲಾಗದಿರುವುದು; ಅನಾನುಕೂಲತೆಯೆಂದರೆ ನಿಜ ಜೀವನದ ಅನ್ವಯತೆ ಇಲ್ಲದಿರುವಿಕೆ.
"ತ್ಯಾಜ್ಯ" ಮತ್ತು "ತ್ಯಾಜ್ಯನೀರು" ಎಂಬ ಉಕ್ತಿಗಳ ಬದಲಾಗಿ ಬೈಪ್ರಾಡಕ್ಟ್ , ರೀಸೈಕ್ಲಿಂಗ್ , ರೀಕ್ಲೈಮ್ಡ್ ವಾಟರ್ ಮತ್ತು ಎಫ್ಲುಯೆಂಟ್ ಎಂಬ ಪದಪುಂಜಗಳು ಬಳಕೆಯಲ್ಲಿವೆ. ತೈಲ ಕೈಗಾರಿಕೆಗಳಲ್ಲಿ, ತೈಲ-ಮಿಶ್ರಿತ ಕೊರೆಯುವ ಮಣ್ಣು ಸರಳವಾಗಿ ಮರುನಾಮಕರಣಗೊಂಡು ಜೈವಿಕ ಹಂತದ ಕೊರೆಯುವ ಮಣ್ಣು ಎಂದಾಯಿತು, ಇದರಲ್ಲಿ ಜೈವಿಕ ಹಂತ ಎಂಬುದು "ತೈಲ"ಕ್ಕೆ ಸೌಮ್ಯೋಕ್ತಿ.
ಒಂದು ನುಡಿಗಟ್ಟನ್ನು ಸೌಮ್ಯೋಕ್ತಿಯಾಗಿ ಬಳಸಿದಾಗ, ಅದು ಸಾಮಾನ್ಯವಾಗಿ ಅಲಂಕಾರಿಕ ಗುಣವನ್ನು ಪಡೆದು, ವಾಕ್ಯಾರ್ಥ/ಪದದ ನಿಜಾರ್ಥವು ಗೌಣವಾಗುತ್ತದೆ. ಬಳಸಲಾಗುವ ಸಾಮಾನ್ಯ ಪದಗಳು ಅಪಮಾನಕರವಾಗಿಲ್ಲದಿರುವಾಗಲೂ, ಸೌಮ್ಯೋಕ್ತಿಗಳನ್ನು ಅಪ್ರಿಯವಾದ ಅಥವಾ ಗಲಿಬಿಲಿಗೊಳಿಸುವ ಚಿಂತನೆಗಳನ್ನು ಮುಚ್ಚಿಡಲು ಬಳಸಲಾಗುತ್ತದೆ. ಈ ವಿಧದ ಸೌಮ್ಯೋಕ್ತಿಗಳನ್ನು ಸಾರ್ವಜನಿಕ ಸಂಬಂಧಗಳು ಮತ್ತು ರಾಜಕಾರಣದಲ್ಲಿ ಉಪಯೋಗಿಸಲಾಗುತ್ತದೆ ಹಾಗೂ ಕೆಲವೊಮ್ಮೆ ಇದನ್ನು ಉಭಯಾರ್ಥಪದವೆಂದು ಕರೆಯಲಾಗುತ್ತದೆ. ಕೆಲವೊಮ್ಮೆ, ಸೌಮ್ಯೋಕ್ತಿಯ ಬಳಕೆಯನ್ನು ಶಿಷ್ಟಾಚಾರಕ್ಕೆ ಸಮೀಕರಿಸಲಾಗುತ್ತದೆ. ಪದಗಳಿಗೆ ದುರದೃಷ್ಟವನ್ನು ತಂದೊಡ್ಡುವ ಶಕ್ತಿಯಿದೆ(ಉದಾಹರಣೆಗೆ,"ಆಟಿಸಂ" ಎಂಬ ಪದವನ್ನು ಹೇಳದಿರುವಿಕೆ; ನೋಡಿ ಕೆಳಕಂಡ ವ್ಯುತ್ಪತ್ತಿಸಾಮಾನ್ಯ ಉದಾಹರಣೆಗಳು) ಎಂಬ ಮೂಢನಂಬಿಕೆಗಳಿಂದಲೂ ಸೌಮ್ಯೋಕ್ತಿಗಳು ಮೂಡಿವೆ;ಮತ್ತು ಕೆಲವು ಪದಗಳು ಪವಿತ್ರವಾದವು, ಅಥವಾ ಕೆಲವು ಪದಗಳು ಆಧ್ಯಾತ್ಮಿಕವಾಗಿ ಕೇಡು ಮಾಡುತ್ತವೆ ಎಂಬ ಆಲೋಚನೆಯ ಮೇರೆಗೆ ಧಾರ್ಮಿಕ ಸೌಮ್ಯೋಕ್ತಿಗಳೂ ಇವೆ.
ಅನ್ವಯಾರ್ಥಗಳು ಕಾಲಕಳೆದಂತೆ ಸುಲಭವಾಗಿ ಬದಲಾಗಿಬಿಡುತ್ತವೆ. "ಮೂರ್ಖ", "ದಡ್ಡ", ಮತ್ತು "ಮುಟ್ಠಾಳ" ಪದಗಳು ಮೊದಲು ಬುದ್ಧಿ ಬೆಳೆಯುವುದು ನಿಧಾನವಾದ ವಯಸ್ಕನ ಬುದ್ಧಿಮಟ್ಟವನ್ನು ನಿರುದ್ವಿಗ್ನವಾಗಿ ಸೂಚಿಸುವ ಪದಗಳಾಗಿದ್ದು ಅಡುವ ಮಗು, ಶಾಲಾಪೂರ್ವ, ಮತ್ತು ಪ್ರಾಥಮಿಕ ಶಾಲೆಯವರ ತಿಳಿವಿನ ವಯಸ್ಸುಗಳನ್ನು, ಕ್ರಮವಾಗಿ, ಸೂಚಿಸುತ್ತಿತ್ತು. ಗ್ರೀಶಂನ ನಿಯಮದಂತೆಯೇ, ನಕಾರಾತ್ಮಕ ಅನ್ವಯಾರ್ಥಗಳು ನಿರ್ಭಾವುಕ ಅರ್ಥಗಳನ್ನು ಸಾರಾಸಗಟಾಗಿ ಹೊರಹಾಕಿಬಿಡುತ್ತವೆ, ಆದ್ದರಿಂದ ಮಾನಸಿಕವಾಗಿ ಕುಂಠಿತಗೊಂಡವನು ಎಂಬ ನುಡಿಗಟ್ಟನ್ನು ಅವುಗಳ ಬದಲಿಗೆ ಬಳಸುವುದು ಆರಂಭವಾಯಿತು. ಈಗ ಅದೂ ಅಸಭ್ಯವೆಂದು ಪರಿಗಣಿಸಲಾಗಿದ್ದು ಯಾವುದಾದರೂ ವ್ಯಕ್ತಿಯನ್ನು, ವಸ್ತುವನ್ನು ಅಥವಾ ಚಿಂತನೆಯನ್ನು ಬೈಯಲು ಬಳಸುವ ನುಡಿಗಟ್ಟಾಗಿದೆ. ಹೀಗಾಗಿ, ಹೊಸ ನುಡಿಗಟ್ಟುಗಳಾದ "ಮಾನಸಿಕ ಸ್ಪರ್ಧಿತ" , "ಬುದ್ಧಿಮತ್ತೆಯ ದೌರ್ಬಲ್ಯ ಹೊಂದಿದವನು", "ಕಲಿಯುವಿಕೆಯ ತೊಂದರೆಗಳು" ಮತ್ತು "ವಿಶೇಷ ಅವಶ್ಯಕತೆಗಳು" "ಕುಂಠಿತಗೊಂಡವನು" ಪದದ ಬದಲಿಗೆ ಬಳಸಲಾಗುತ್ತಿವೆ.
ಜನನ ನಿಯಂತ್ರಣ ಸಾಧನಗಳಿಗೆ ಹಲವಾರು ಸೌಮ್ಯೋಕ್ತಿಗಳಿದ್ದು, ಕೆಲವೊಮ್ಮೆ ಇವನ್ನು ಅವುಗಳ ಉತ್ಪಾದಕರೇ ಪ್ರಚಾರಮಾಡುತ್ತಾರೆ: ಕಾಂಡಂಗಳನ್ನು "ರಬ್ಬರ್ ಗಳು", "ಪದರಗಳು", "ಪ್ರಣಯ ಗವುಸುಗಳು", "ಡೈವಿಂಗ್ ಸೂಟ್ ಗಳು", "ರೈನ್ ಕೋಟ್ ಗಳು", "ಜಾನೀಗಳು" ಇತ್ಯಾದಿ. ಜನನ ನಿಯಂತ್ರಣ ಗುಳಿಗೆ ಸರಳವಾಗಿ "ಪಿಲ್" ಎಂದೇ ಪ್ರಸಿದ್ಧ, ಮತ್ತು ಜನನ ನಿಯಂತ್ರಣದ ಇತರ ಕ್ರಮಗಳಿಗೂ ಸಾಮಾನ್ಯವಾದ ಸೌಮ್ಯೋಕ್ತಿಗಳಾದ "ಪ್ಯಾಚ್", "ಸ್ಪಾಂಜ್", "ಶಾಟ್ ಗಳು", ಇತ್ಯಾದಿಗಳನ್ನು ಬಳಸಲಾಗಿದೆ. ಮುಟ್ಟಾಗುವಿಕೆಗೂ ಸೌಮ್ಯೋಕ್ತಿಗಳಿದ್ದು "ಬಣ್ಣ ಹೊಡೆಯುವವರನ್ನು ಒಳಗೆ ಹೊಂದುವುದು", "ಚಿಂದಿ"ಯ ಮೇಲಿರುವುದು, "ಬಾವುಟ ಹಾರಿಸುವುದು" (ಮೂಲತಃ ಹೆಣ್ಣಿನ ಕನ್ಯತ್ವವನ್ನು ಜಗಜ್ಜಾಹೀರಾಗಿಸಲು ಮದುವೆಯ ರಾತ್ರಿಯ ನಂತರ ಹಾಸುಹೊದಿಕೆಯನ್ನು ಹೊರಗಡೆ ನೇತುಹಾಕತ್ತಿದ್ದುದರ ಸೌಮ್ಯೋಕ್ತಿ), ಅಥವಾ ಸರಳವಾಗಿ ಇದು "ತಿಂಗಳ ಆ ಅವಧಿ", ಮನ್ಸ್ಟರ್ ಮನೆಯಲ್ಲಿ ಆಡುತ್ತಿರುವುದು ಎಂಬ ನುಡಿಗಟ್ಟುಗಳು ಬಳಕೆಯಲ್ಲಿವೆ.
ಕೆಲವು ಉಕ್ತಿಗಳು ಸೌಮ್ಯೋಕ್ತಿಗಳೋ ಅಲ್ಲವೋ ಎಂಬುದರ ಬಗ್ಗೆ ಭಿನ್ನಾಭಿಪ್ರಾಯಗಳಿವೆ. ಉದಾಹರಣೆಗೆ, ಕೆಲವೊಮ್ಮೆ ನುಡಿಗಟ್ಟಾದ ದೃಷ್ಟಿ ಹಾನಿಗೊಂಡವನು ಎಂಬುದು ಅಂಧ ರ ಬಗ್ಗೆ ಬಳಸಲು ರಾಜಕೀಯವಾಗಿ ಸೂಕ್ತವಾದ ಸೌಮ್ಯೋಕ್ತಿ. ಆದರೆ ದೃಷ್ಟಿ ಹಾಳಾಗುವುದು ಎಂಬುದು ಹೆಚ್ಚು ವ್ಯಾಪಕವಾದ ಉಕ್ತಿಯಾಗಿ, ಉದಾಹರಣೆಗೆ, ಒಂದು ಕಣ್ಣಿನಲ್ಲಿ ಕೊಂಚವೇ ದೃಷ್ಟಿ ಇರುವಂತಹವರೂ ಆಗಬಹುದು, ಅಥವಾ ಸರಿಗೊಳಿಸಲ್ಪಡದ ಕಡಿಮೆ ದೃಷ್ಟಿಯುಳ್ಳವರೂ ಆಗಬಹದಾಗಿದ್ದು, ಇವರು ಅಂಧ ರ ಜಗತ್ತಿಗೆ ಸೇರಲಾಗುವುದಿಲ್ಲ. ಅಂತೆಯೇ, ಯಹೂದಿ ವ್ಯಕ್ತಿ ಎಂಬ ನುಡಿಗಟ್ಟನ್ನು ಆಯ್ಕೆ ಮಾಡುವುದರ ಮೂಲಕ ಒಬ್ಬ ಯಹೂದಿ ಎಂಬ ನುಡಿಗಟ್ಟನ್ನು ಬಳಸುವುದರಿಂದ ಉಂಟಾಗಬಹುದಾದ ಯಹೂದಿಗಳ ವಿರೋಧ ಅಥವಾ ಪಕ್ಷಪಾತಗಳ ಪ್ರಬಲ ಆರೋಪವನ್ನು ತಪ್ಪಿಸಿಕೊಳ್ಳಬಹುದು ; ಆದರೆ ಯಹೂದಿ ವ್ಯಕ್ತಿ ಎಂಬ ನುಡಿಗಟ್ಟೇ ಕೆಲವೊಮ್ಮೆ ಯಹೂದಿವಿರೋಧಿ ವಿರೋಧಿ ಭಾವನೆಗಳನ್ನು ಕೆರಳಿಸುತ್ತದೆ ಎಂದು ಹೇಳಲಾಗುತ್ತದೆ.
ಯೂಫೆಮಿಸಂ ಎಂಬ ಪದವು "ಶುಭಕರ/ಒಳ್ಳೆಯ/ಅದೃಷ್ಟಕರ ನುಡಿ/ದಯಾಭರಿತ" ಎಂಬ ಅರ್ಥಗಳುಳ್ಳ ಗ್ರೀಕ್ ಪದವಾದ ಯೂಫೆಮೋ ಎಂಬ ಪದದಿಂದ ಬಂದಿದ್ದು, ಆ ಪದವು "ಒಳ್ಳೆಯ/ಶುಭ" ಎಂಬರ್ಥದ ಗ್ರೀಕ್ ಪದ ಮತ್ತು "ನುಡಿ/ನುಡಿಯುವಿಕೆ" ಎಂಬರ್ಥದ ಗಳಿಂದ ಉದಯವಾದದ್ದಾಗಿದೆ. ಮೂಲತಃ ಜೋರಾಗಿ ಹೇಳಬಾರದಾದ ಧಾರ್ಮಿಕ ಪದ/ನುಡಿಗಟ್ಟಿನ ಬದಲಾಗಿ ಬಳಸಲಾಗುತ್ತಿತ್ತು; ವ್ಯುತ್ಪತ್ತಿಶಾಸ್ತ್ರದ ಪ್ರಕಾರ ಎಂಬುದು ಪದದ ವಿರುದ್ಧಪದ.
ಸೌಮ್ಯೋಕ್ತಿಗಳ ಬಳಕೆ ಅಗತ್ಯವಾದ ನಿಷೇಧಿತ ಪದಗಳ ಪ್ರಮುಖ ಉದಾಹರಣೆಗಳೆಂದರೆ ದೇವತೆಗಳ ಉಚ್ಚರಿಸಬಾರದಾದ ಹೆಸರುಗಳಾದ ಪೆರ್ಸೆಫೋನ್, ಹೆಕಾಟೆ, ಅಥವಾ ನೆಮೆಸಿಸ್ ತರಹದವು. ಯೂಫೆಮಿಸಂ ಎಂಬ ಪದವನ್ನೇ ಪುರಾತನ ಗ್ರೀಕರು 'ಪವಿತ್ರವಾದ ಮೌನವನ್ನು ಧರಿಸುವುದು' ಎಂಬುದಕ್ಕೆ ಸೌಮ್ಯೋಕ್ತಿಯಾಗಿ ಬಳಸುತ್ತಿದ್ದರು.
ನಿಷೇಧಿತ ಪದದ ಉಚ್ಚಾರಣೆ ಅಥವಾ ಸ್ಪೆಲ್ಲಿಂಗ್ ಅನ್ನು ಬದಲಿಸಿ ಸೌಮ್ಯೋಕ್ತಿಯಾಗಿ ಪರಿವರ್ತಿಸುವುದನ್ನು ನಿಷೇಧ ವಿರೂಪ ಎಂದು ಕರೆಯುತ್ತಾರೆ. ಇಂಗ್ಲಿಷ್ ನಲ್ಲಿ ಬೆರಗುಗೊಳಿಸುವ ಸಂಖ್ಯೆಯ ನಿಷೇಧ ವಿರೂಪಗಳಿದ್ದು, ಅದರಲ್ಲಿ ಬಹಳ ಪದಗಳು ಕುಖ್ಯಾತ ನಾಲ್ಕಕ್ಷರದ ಪದಗಳನ್ನು ಸೂಚಿಸುತ್ತದೆ. ಅಮೆರಿಕನ್ ಇಂಗ್ಲಿಷ್ ನಲ್ಲಿ ಟೆಲಿಚಿಷನ್ ನಲ್ಲಿ ಅನುಚಿತವಾಗುವ ಫಕ್ ನಂತಹ ಪದಗಳನ್ನು ವಿರೂಪಗೊಳಿಸಿ, ಉದಾಹರಣೆಗೆ ಫ್ರೀಕ್ ಎಂದು ಪರಿವರ್ತಿಸಿ - ಮಕ್ಕಳ ಕಾರ್ಟೂನ್ ಗಳಲ್ಲಿ ಸಹ ಬಳಸಬಹುದು. ಕೆಲವು ಪ್ರಾಸಬದ್ಧ ಆಡುಭಾಷೆಗಳು ಸಹ ಇದೇ ಉದ್ದೇಶವನ್ನು ಈಡೇರಿಸಬಹುದು - ಒಬ್ಬ ವ್ಯಕ್ತಿಯನ್ನು ಕಂಟ್ ಎನ್ನುವುದರ ಬದಲು ಬೆರ್ಕ್ ಎಂದು ಕರೆಯುವುದು ಕಡಿಮೆ ಅವಮಾನಕರ ಎನ್ನಿಸಬಹುದು, ಬೆರ್ಕ್ ಎನ್ನುವುದು ಬೆರ್ಕೆಲೀ ಹಂಟ್ ಎನ್ನುವುದರ ಹ್ರಸ್ವರೂಪವಾಗಿದ್ದು, ಅದು ಕಂಟ್ ಪದಕ್ಕೆ ಪ್ರಾಸಬದ್ಧ ಜೋಡನೆಯೆಂದಿದ್ದರೂ ಸಹ.
ರೋಗಿಯ ಸ್ಥಿತಿಯ ಹೆಸರು ಹೆಚ್ಚು ಸಂಕೀರ್ಣವಾಗುತ್ತಿದ್ದಂತೆ ಹಾಗೂ ಹೆಚ್ಚು ರಹಸ್ಯಮಯವಾಗಿ ಗೋಚರವಾದಂತೆ, ಈ ಸ್ಥಿತಿಯಿಂದ ನರಳುತ್ತಿರುವವರನ್ನು ದೊಡ್ಡ ಖಾಯಿಲೆಯಿಂದ ನರಳುವವರನ್ನು ಸರಿಯಾಗಿ ನೋಡಿಕೊಳ್ಳದ ರೀತಿಯಲ್ಲೇ, ಹೆಚ್ಚು ಗಮನ ಕೊಡದೆ ಜನರು ಇವರಿಗೆ ಕಡಿಮೆ ದರ್ಜೆಯ ಚಿಕಿತ್ಸೆಗಳನ್ನು ನೀಡಿದರು ಎಂದು ಅವರು ಅಭಿಪ್ರಾಯ ಪಡುತ್ತಾರೆ. ಅವರ ಸ್ಥಿತಿ "ಷೆಲ್ ಷಾಕ್ಡ್" ಮಾತ್ರವೇ ಆಗಿದ್ದಿದ್ದರೆ, ವಿಯೆಟ್ನಾಮ್ ಯೋಧರು ಸರಿಯಾದ ಸೇವೆ ಮತ್ತು ಕಾಳಜಿಯನ್ನು ಪಡೆಯುತ್ತಿದ್ದರು ಎಂದೂ ಅವರು ವಾದಿಸುತ್ತಾರೆ. ಅದೇ ರೀತಿ, ಅವರು ಬಿಲ್ ವೀಕ್ ರ ಅಭಿಪ್ರಾಯವನ್ನು ಸಮರ್ಥಿಸುತ್ತಾ "ಊನಗೊಂಡವರು" ಎಂಬುದು ನಿಜಕ್ಕೂ ಸರಿಯಾದ ಉಕ್ತಿಯೇ ಎಂದರು(ಬೈಬಲ್ ಅನ್ನು ಅನುವಾದಿಸಿದ ಆರಂಭಿಕ ಇಂಗ್ಲಿಷ್ ಅನುವಾದಕರು ಜೀಸಸ್ "ಊನಗೊಂಡವರನ್ನು ವಾಸಿಗೊಳಿಸಿದರು" ಎಂದು ಹೇಳುವುದರಲ್ಲಿ ಯಾವ ಹಿಂಜರಿಕೆಯೂ ಇರಲಿಲ್ಲವೆಂಬುದನ್ನೂ ಎತ್ತಿ ಹೇಳಿದರು).
ಮತ್ತೊಂದು ಇತ್ತೀಚಿನ ಬೆಳವಣಿಗೆಯೆಂದರೆ ವ್ಯಕ್ತಿ-ಕೇಂದ್ರಿತ ನುಡಿಗಟ್ಟುಗಳು - ಇವು "ವ್ಯಕ್ತಿಗಳು"ವನ್ನು ಹೊಂದಿದಂತೆಯೇ "-ಇಂದ" ಅಥವಾ "-ದವರು"ಗಳು ಮತ್ತು ಒಂದು ನಾಮಪದ ಅಥವಾ ಸ್ಥಿತಿಯನ್ನು ವರ್ಣಿಸುವ ಒಂದು ವಿಶೇಷಣಗಳನ್ನು ಹೊಂದಿರುತ್ತವೆ. ಉದಾಹರಣೆಗಳು: "ವಿಕಲತೆ ಹೊಂದಿರುವವರು" , "ಡಿಸ್ಲೆಕ್ಸಿಯಾ ಇರುವ ವ್ಯಕ್ತಿಗಳು" ,ಇತ್ಯಾದಿ. ವರ್ಣಿಸಿದವರ "ವ್ಯಕ್ತಿತ್ವ"ವನ್ನು ವರ್ಣಿಸುವುದರತ್ತ ಒತ್ತುಕೊಡಲು ಇವು ರಚಿತವಾಗಿದ್ದರೂ, ಈ ರಚನೆಗಳು ಅದೇ ಸ್ಥಿತಿಯನ್ನು ಹೇಳಲು ಹೆಚ್ಚು ಪದಗಳನ್ನು ಬಳಸುತ್ತವಷ್ಟೆ: ಉದಾಹರಣೆಗೆ, " ಅಂಧ ವ್ಯಕ್ತಿಗಳು" ಬಗ್ಗೆ ಮಾತುಕತೆಗಳು ನಿರ್ದಿಷ್ಟವಾಗಿ ಅಂಧ ವ್ಯಕ್ತಿಗಳ ಮೇಲೆಯೇ ಕೇಂದ್ರೀಕೃತವಾಗಿರುತ್ತದೆಯೇ ವಿನಹ ಸಾಮಾನ್ಯವಾಗಿ ವ್ಯಕ್ತಿಗಳ ಮೇಲಲ್ಲ.
ಸೇನಾ ಸಂಸ್ಥೆಗಳು ಜನರನ್ನು ಕೊಲ್ಲುತ್ತವೆ, ಕೆಲವೊಮ್ಮೆ ಉದ್ದೇಶಿತವಾಗಿ, ಕೆಲವೊಮ್ಮೆ ತಪ್ಪಾಗಿ; ದ್ವಯಾರ್ಥ ಪದಗಳಲ್ಲಿ, ಮೊದಲನೆಯದನ್ನು ನ್ಯೂಟ್ರಲೈಝಿಂಗ್ ದ ಟಾರ್ಗೆಟ್ ಎಂದೂ, ಎರಡನೆಯದನ್ನು ಕೊಲ್ಯಾಟರಲ್ ಡ್ಯಾಮೇಜ್ ಎಂದೂ ಕರೆಯುತ್ತಾರೆ. ರಾಜ್ಯ-ಬಾಹಿರ ಶತ್ರುಗಳನ್ನು ಉಗ್ರವಾಗಿ ನಾಶಗೊಳಿಸುವುದನ್ನು ಶಾಂತಗೊಳಿಸುವಿಕೆ ಎಂದು ಕರೆಯಲಾಗುವುದು. ಒಬ್ಬ ಸೈನಿಕನು ಆಕಸ್ಮಿಕವಾಗಿ ಮರಣ ಹೊಂದಿ ತನ್ನ ಕಡೆಯವರಿಂದಲೇ ತೋಟ ಕೊಂಡುಕೊಂಡ ಸಂದರ್ಭಗಳಲ್ಲಿ ಬಳಸುವ ಎರಡು ಸಾಮಾನ್ಯ ನುಡಿಗಟ್ಟುಗಳೆಂದರೆ ಫ್ರೆಂಡ್ಲಿ ಫೈರ್ ಅಥವಾ ಬ್ಲೂ ಆನ್ ಬ್ಲೂ - "ತೋಟ ಕೊಂಡುಕೊಳ್ಳು" ಎಂಬುದಕ್ಕೇ ಒಂದು ಕುತೂಹಲಕರ ಇತಿಹಾಸವಿದೆ.
ಅಲ್ಲದೆ, ಕೆಲವು ಇಂಗ್ಲಿಷ್ ಕ್ರಮಗಳಲ್ಲಿ, "ಲ್ಯಾವೇಟರಿ" ಅಥವಾ "ಟಾಯ್ಲೆಟ್" ಎಂಬ ಸೌಮ್ಯೋಕ್ತಿಗಳನ್ನು ಈಗ ಅನುಚಿತವೆಂದು ಪರಿಗಣಿಸಲಾಗುತ್ತಿದ್ದು, "ಬಾತ್ ರೂಂ", ಮತ್ತು "ವಾಟರ್ ಕ್ಲಾಸೆಟ್" ಪದಗಳು ಬಳಕೆಯಲ್ಲಿವೆ, ಕೆಲವೆಡೆ ಈ ಪದಗಳು ಸಹ ರೆಸ್ಟ್ ರೂಂ ಮತ್ತು . ಆಗಿ ಮಾರ್ಪಟ್ಟಿವೆ. ಇಡೀ ಭೂಗೋಳದಲ್ಲಿ ಸಾಂದ್ರವಾಗಿ ಹರಡಿರುವ ಸೌಮ್ಯೋಕ್ತಗಳಿಗೆ ಇವು ದೃಷ್ಟಾಂತಗಳಾಗಿವೆ. "ರೆಸ್ಟ್ ರೂಂ" ಎಂಬ ಉಕ್ತಿಯು ಯುನೈಟೆಡ್ ಸ್ಟೇಟ್ಸ್ ಅಲ್ಲದೆ ಇತರೆಡೆಗಳಲ್ಲಿ ಪ್ರಯೋಗಿಸುವುದು ಅಪರೂಪ. "."ಪದವು ಮೊದಲು ಯುನೈಟೆಡ್ ಕಿಂಗ್ಡಂನಲ್ಲಿ ಜನಪ್ರಿಯವಾಗಿತ್ತು, ಆದರೆ ಈಗ ಅದು ಜನರಿಂದ ಹೆಚ್ಚು ಬಳಕೆಯಾಗುತ್ತಿಲ್ಲ, ಆದರೆ ಫ್ರಾನ್ಸ್, ಜರ್ಮನಿ ಮತ್ತು ಹಂಗೇರಿಗಳಲ್ಲಿ ಆಯ್ದ ಶಿಷ್ಟಪದವಾಗಿ ಜನಪ್ರಿಯವಾಗುತ್ತಿದೆ.
ಜನರೊಡನೆ ಇರುವಾಗ ಅವರಿಂದ ಬೀಳ್ಕೊಂಡು ನೈಸರ್ಗಿಕ ಕ್ರಿಯೆಗೆ ಓಗೊಡಲು ಬಹಳ ದೀರ್ಘವಾದ ಹಲವಾರು ಲಂಬೋಕ್ತಿಗಳು ಉಪಯೋಗದಲ್ಲಿವೆ ಅವುಗಳಲ್ಲಿ ಕೆಲವೆಂದರೆ ಮೂಗಿಗೆ ಪೌಡರ್ ಹಾಕಿಕೊಳ್ಳಲು ಹೋಗು ವುದು, ನಾಯಿಯ ಬಗ್ಗೆ ಒಬ್ಬ ವ್ಯಕ್ತಿಯನ್ನು ನೋಡು ವುದು , ಮಕ್ಕಳನ್ನು ಈಜುಕೊಳಕ್ಕೆ ಬಿಟ್ಟು ಬರು ವುದು ಅಥವಾ ಚಾಕೊಲೇಟ್ ಒತ್ತೆಯಾಳುಗಳನ್ನು ಬಿಡಿಸು ವುದು .
ಬೈಬಲ್ ನಲ್ಲಿ, ವ್ಯಕ್ತಿಯ ಕಾಲುಗಳನ್ನು ಮುಚ್ಚುವುದು ಎಂದರೆ ವಿಸರ್ಜಿಸುವುದು ಎಂದರ್ಥ. ಟೇಕ್ ಎ ಲೀಕ್ ಎನ್ನುವಂತಹ ರೂಢಿಗತ ನುಡಿಗಟ್ಟುಗಳು ಇತ್ತ ಸೌಮ್ಯೋಕ್ತಿಗಳೂ ಅಲ್ಲದೆ, ಅತ್ತ ಕಟೂಕ್ತಿಗಳೂ ಅಲ್ಲದೆ ತಮ್ಮದೇ ಆದ ಪ್ರತ್ಯೇಕ ವರ್ಗಕ್ಕೆ ಸೇರುತ್ತವೆ.
ಉದಾಹರಣೆಗೆ"ಕಾಂಸೆಂಟ್ರೇಷನ್ ಕ್ಯಾಂಪ್" ಎಂಬ ಪದಪುಂಜವು, ಬೋಯರ್ ಪಂಗಡದ ಶ್ರೀಸಾಮಾನ್ಯರನ್ನು ಸಾಂದ್ರವಾದ ಕಟ್ಟಡಗಳಲ್ಲಿ ಕೂಡಿಹಾಕುವಂತಹ ಶಿಬಿರಗಳಿಗೆ, ಬ್ರಿಟಿಷರಿಂದ, ಎರಡನೆಯ ಬೋಯರ್ ಯುದ್ಧದ ಬಳಸಲಾಗುತ್ತಿತ್ತು, ಏಕೆಂದರೆ ಆ ಪದಪುಂಜವು ನಮ್ರ ಹಾಗೂ ನಿರಪಮಾನಕರವಾಗಿ ತೋರುತ್ತಿತ್ತು.
ಬ್ರಿಟನ್ ನ ಕಾಂಸೆಂಟ್ರೇಷನ್ ಶಿಬಿರಗಳಲ್ಲಿ ಸಾವಿನ ಸಂಖ್ಯೆ ಬಹಳವೇ ಇದ್ದರೂ, ಈ ಪದಪುಂಜವು ಸೌಮ್ಯೋಕ್ತಿಯಾಗಿಯೇ ಉಳಿದಿತ್ತು. ಆದರೆ, 1930 ಹಾಗೂ 40ರ ದಶಕದಲ್ಲಿ ಇದೇ ನುಡಿಗಟ್ಟನ್ನು ನಾಝಿ ಜರ್ಮನಿಯು ತನ್ನ ಮರಣ ಶಿಬಿರಗಳನ್ನು ವರ್ಣಿಸಲು ಬಳಸಿದಾಗ, ಈ ಪದಪುಂಜವು ವ್ಯಾಪಕವಾದ ನಕಾರಾತ್ಮಕ ಅನ್ವಯಾರ್ಥವನ್ನು ಪಡೆಯಿತು, ಅದರಲ್ಲೂ ಸರ್ವನಾಶಕ್ಕೆ ಸಂಬಂಧಿಸಿದಂತೆ.
ಗ್ರೀಕ್ ನಲ್ಲಿ, "ಕಟು ನುಡಿ" ಎಂಬ ಪದವು ಇದೆ, ಇಂದ , ಸಾಮಾನ್ಯವಾಗಿ ಬಳಸಲ್ಪಡುವುದಾದರೂ ಸಹ, ಮತ್ತು ಇಂಗ್ಲಿಷ್ ನಲ್ಲಿ , ಇದೇ ವಿಧದಲ್ಲಿ ಬಳಸಲಾಗುವ ಘೋಷಣೆಯೆಂದರೆ ಕರ್ಸಸ್ . ಏಕರೂಪಿಯಾದ "ಪೆರಿಲ್ಸ್ ಆಫ್ ಪಾಲಿನ್" ಮೂಕಿ ಚಿತ್ರವು ಖಳನಾಯಕನು ತನ್ನ ಹಿಡಿತಕ್ಕೆ ಸಿಕ್ಕವನನ್ನು ರೈಲ್ ರೋಡ್ ಟ್ರ್ಯಾಕ್ ಗೆ ಬಂಧಿಸುತ್ತಿರುವ ದೃಶ್ಯವಿರಬಹುದು. ನಾಯಕನು ನಾಯಕಿಯನ್ನು ರಕ್ಷಿಸಿದಾಗ, ಕಾರ್ಡ್, "ಕರ್ಸಸ್! ಮತ್ತೆ ಹಾಳಾಯಿತು!" ಎಂದು ತೋರಿಸಬಹುದು, ಇದು ಪಾತ್ರಧಾರಿಯು ಯಾವುದೇ ದೂಷಣಾ ಪದವನ್ನು ಬಳಸಿರುವುದರ ಜಾಗದಲ್ಲಿ ಬರುವ ಪದ.
ದೇವತೆಗಳ, ಧಾರ್ಮಿಕ ಅಚರಣೆಗಳ ಹಾಗೂ ಮಾನವ ನಿರ್ಮಿತ ವಸ್ತುಗಳ ಬಗ್ಗೆ ಸೌಮ್ಯೋಕ್ತಿಗಳು ಬಲು ಪ್ರಾಚೀನ ಬರಹಗಳಲ್ಲೂ ಲಭ್ಯವಿದೆ. ಪವಿತ್ರವಾದ ಹೆಸರುಗಳನ್ನು, ರಿವಾಜುಗಳನ್ನು ಮತ್ತು ಚಿಂತನೆಗಳನ್ನು ದೀಕ್ಷೆ ತೊಡದವರಿಂದ ರಕ್ಷಿಸುವ ಕ್ರಿಯೆಯು ಸೌಮ್ಯೋಕ್ತಿಗಳ ರಚನೆಗೆ ನಾಂದಿಯಾಯಿತು; ಈ ಸೌಮ್ಯೋಕ್ತಿಗಳು ಹೊರಗಿನವರನ್ನು ಹೊರಗಿಡುವುದಕ್ಕೂ, ಆಯ್ದ ಆಚರಣಕಾರರೇ ತಮ್ಮ ಅಧಿಕಾರವನ್ನು ಮುಂದುವರಿಸಿಕೊಂಡು ಹೋಗುವುದಕ್ಕೂ ಅನುಕೂಲಕರವಾದವು. ಈಜಿಪ್ಟ್ ಹಾಗೂ ಪ್ರತಿ ಇತರಪಾಶ್ಚಿಮಾತ್ಯ ಧರ್ಮಗಳಿಂದಲೂ ಇದಕ್ಕೆ ಉದಾಹರಣೆಗಳು ವಿಪುಲವಾಗಿವೆ.
1960ರ ದಶಕದ ಪೂರ್ವಭಾಗದಲ್ಲಿ, , ಅಧ್ಯಾಯ "ನಾನು ದೌರ್ಬಲ್ಯ ಹೊಂದಿಲ್ಲ, ನಾನು ಊನಗೊಂಡವನಾಗಿದ್ದೇನೆ"). ನಂತರ, ಹಾಸ್ಯಗಾರ ಜಾರ್ಜ್ ಕಾರ್ಲಿನ್ ತಮ್ಮ ಭಾಷಣದಲ್ಲಿ ಅತೀವ ಒತ್ತಡದ ಪರಿಸ್ಥಿತಿಯಲ್ಲಿರು ಸೈನಿಕರು ಒಳಗಾಗುವ ಸಂಕಲಿತ ಮಾನಸಿಕ ತೊಳಲಾಟದಂತಹ ವೈದ್ಯಕೀಯ ಸಮಸ್ಯೆಯನ್ನು ವರ್ಣಿಸಲು ಬೆಳೆದುಬಂದಿರುವ ಪದಪುಂಜಗಳ ಉದಾಹರಣೆಯನ್ನು ನೀಡುತ್ತಾ ಸೌಮ್ಯೋಕ್ತಿಗಳು ಹೇಗೆ ಗಂಬೀರ ವಿಚಾರಗಳ ಬಗ್ಗೆ ಇರುವ ಸೂಕ್ತ ನಡವಳಿಕೆಗಳನ್ನು ಹಾಳು ಮಾಡುತ್ತದೆ ಎಂಬುದರ ಬಗ್ಗೆ ತಮ್ಮ ಅಭಿಪ್ರಾಯವನ್ನು ಈ ಕೆಳಕಂಡಂತೆ ಮಂಡಿಸಿದರು:
ಎರ್ನೆಸ್ಟ್ ಹೆಮಿಂಗ್ ವೇಯವರ ಕಾದಂಬರಿ ಫಾರ್ ಹೂಂ ದ ಬೆಲ್ ಟಾಲ್ಸ್ ನಲ್ಲಿ, ಓದುಗನ ಸಲುವಾಗಿ ಪಾತ್ರಧಾರಿಗಳು ಮಾತನಾಡುವ ಸ್ಪ್ಯಾನಿಷ್ ಪದಗಳನ್ನು ಇಂಗ್ಲಿಷ್ ಗೆ ತರ್ಜುಮೆ ಮಾಡಿದ್ದರೂ, ದೂಷಣಾ ಪದಗಳ ಬದಲು "ಮುದ್ರಿಸಲಾಗದಂತಹ" ಮತ್ತು "ಅಸಭ್ಯತೆ" ಎಂಬ ಪದಗಳನ್ನು ಬಳಸಿದ್ದಾರೆ (ಪದಗಳ ಸಮಾನಾರ್ಥಕವು ಇಂಗ್ಲಿಷ್ ನಲ್ಲಿ ಸೆನ್ಸಾರ್ ಗೊಂಡರೂ, ಸ್ಪ್ಯಾನಿಷ್ ನಲ್ಲಿ ಕೆಟ್ಟ ಭಾಷೆಯು ವಿಪುಲವಾಗಿ ಬಳಸಲಾಗುತ್ತದೆ). ಈ ಬದಲಾವಣೆಗಳು ಪ್ರಕಾಶಕರ ವಿನಂತಿಯ ಮೇರೆಗೆ ಮಾಡಿದುದಲ್ಲ, ಇದು ಹೆಮಿಂಗ್ ವೇ ಯವರ ಆಯ್ಕೆಯಾಗಿತ್ತು.
ನರಕ, ಶಿಕ್ಷಾವಿಧಿ, ಮತ್ತು ಬೂತಗಳ ವಿಷಯದಲ್ಲಿ, ಶತ್ರುಗಳ ಶಕ್ತಿಯನ್ನು ಆವಾಹಿಸದಿರುವುದು ಮತ್ತು ಅವುಗಳ ದೃಷ್ಟಿ ತಮ್ಮ ಮೇಲೆ ಬೀಳದಿರಲೆಂಬ ಕಾರಣಕ್ಕೆ ಸೌಮ್ಯೋಕ್ತಿಗಳನ್ನು ಬಳಸಲಾಗುತ್ತದೆ.
ಬೂತದಿಂದ ತಪ್ಪಿಸಿಕೊಳ್ಳಲು ಅದರ ಹೆಸರು ಹೇಳದಿರುವುದಕ್ಕೆ ಪ್ರಸಿದ್ಧವಾದ ಉದಾಹರಣೆಯೆಂದರೆ ನುಡಿಗಟ್ಟಾದ ವಾಟ್ ದ ಡಿಕನ್ಸ್ ಎಂಬುದು ಮತ್ತು ಅದರ ಇತರ ರೂಪಗಳು, ಈ ನುಡಿಗಟ್ಟು ಪ್ರಸಿದ್ಧ ಬ್ರಿಟಿಷ್ ಲೇಖಕರನ್ನು ಕುರಿತದ್ದಲ್ಲ, ಸೈತಾನನ ಬಗ್ಗೆ ಇರುವ ಆ ಕಾಲದ ಜನಪ್ರಿಯ ಸೌಮ್ಯೋಕ್ತಿ ಎಂಬುದು ಮನಗಾಣಬೇಕಾದ ಅಂಶ.
ಸೌಮ್ಯೋಕ್ತಿ ಯು ಉಕ್ತಿಯನ್ನು ಹೊಂದುವಂತಹ ವ್ಯಕ್ತಿಗೆ ಅವಮಾನಕರವಾದ ಅಥವಾ ಸಂತೋಷ ನೀಡದ ಒಂದು ವಿಷಯವನ್ನು ಸೂಚಿಸಲು ಬಳಸುವಂತಹ ಉಕ್ತಿ/ಪದದ ಬದಲಿಗೆ ಕಡಿಮೆ ಅಪಮಾನಕರ/ಅಸಹ್ಯಕರ ಅಥವಾ ಕೇಳುಗನಿಗೆ ಒಪ್ಪಿಗೆಯಾಗುವ ರೀತಿಯಲ್ಲಿ ಹೇಳಲು ಬಳಸುವಂತಹ ಉಕ್ತಿ/ಪದ/ನುಡಿಗಟ್ಟು; ಅಥವಾ, ಉಭಯಾರ್ಥ ಪದಗಳನ್ನು ಹೇಳಿ ತೊಂದರೆಗೆ ಒಳಗಾಗುವ ಬದಲು ಈ ಸೌಮ್ಯೋಕ್ತಿಗಳು ಬಳಸಲಾಗುತ್ತವೆ. ರಾಜಕೀಯ ಸೂಕ್ತತೆಯ ಸಾರ್ವಜನಿಕ ಅನ್ವಯತೆಗೆ ಸಹ ಸೌಮ್ಯೋಕ್ತಿಗಳ ಬಳಕೆಯು ಪ್ರಮುಖ ಅಂಶವಾಗಿದೆ.
ಸ್ಪ್ಯಾನಿಷ್ ಭಾಷೆಯಲ್ಲಿ "ದೂಷಣಾ ಪದ" ಎಂಬ ಅರ್ಥ ಬರುವ ಪದಗಳನ್ನು, ಆ ಪದಗಳ ಬದಲಿಗೆ, ಆಶ್ಚರ್ಯಸೂಚಕ ಚಿಹ್ನೆಗಳಾಗಿ ಬಳಸಲಾಗುತ್ತದೆ. ಸ್ಪ್ಯಾನಿಷ್ ಪದವಾದ ಮಾಲ್ಡಿಸಿಯಾನ್ , ಅರ್ಥಾತ್ "ಕಟು ನುಡಿ" ಅಥವಾ "ಕೆಟ್ಟ ಪದ"ವು, ದುಃಖ ಅಥವಾ ಕೋಪದ ಸೂಚಕವಾಗಿ, ಅದೇ ಸಂದರ್ಭದಲ್ಲಿ ಇದನ್ನು ಬಳಸದಿದ್ದರೆ ಬಳಸಲಾಗುತ್ತಿದ್ದ ಹಲವಾರು ಸ್ಪ್ಯಾನಿಷ್ ದೂಷಣಾ ಪದಗಳ ಜಾಗದಲ್ಲಿ ಬಳಸಲಾಗುತ್ತದೆ.
ಇಟಾಲಿಯನ್ ನಲ್ಲಿ ಮಾಲೆಡಿಝಿಯೋನ್ ಎಂಬ ಪದವು ಇದೇ ರೀತಿಯಲ್ಲಿ ಬಳಸಲಾಗುತ್ತದೆ.